text:
Ya prat hta, marai langai hkrai sha lit la manau galaw na n loi sai sha n-ga, prat masa galai shai wa ai hta hkan nna ninggawn shawa galaw ai manau hkrang byin tai wa sai. Shawng nnan shawa manau dum woi ai gaw, 1918 ning daram kaw nna English Asuya ni woi galaw sai re. Dai hpe Durbar Manau ngu shamying lai wa sai. Durbar ngu ai gaw, Kala ga she re. English gaw, India hpe shawng shaning tsa lam up sha ai hpang she Myen hte Jinghpaw ni hpe matut up sha ai re. India masha ni hpe uphkang loi na matu galaw ai zuphpawng hpe Durbar ngu shamying ai. Dai ga si anhte hpang de htawt du wa ai re. Jinghpaw mung na Durbar Manau hpe shara shagu galaw lai wa sai. Dai gaw Jinghpaw ni kaw na mayam ni hpe dat kau lu na matu hte, English Asuya a ntsa Jinghpaw ni sadi dung nga lu na hpe yaw shada ai lam re.
1945 ning kaw nna gaw, Japan dang ai manau; 1948 ning kaw nna gaw, shanglawt lu ai manau; Jinghpaw Mungdaw Manau; 1962 ning kaw nna, Shanglawt Mawhke Hka Manau, Rawt Malan Manau; 1976-77 ni hta gaw Catholic hte Hkalup ni a Jubellee Manau ni nga wa sai. Hkristan manau rai nga ai. 2001-2002 ning hta gaw, Mali Nmai Zup Myitkyina Majoi Ninggawn Hkumra Manau ngu ai hpe bai shalat jat sai. Moi prat Mali Hku Majoi, Chyai Hku Majoi, Hkrang Hku Majoi ngu tsun hkai hkrat wa ai labau hpe mahta nna Myitkyina Majoi ngu ai lam rai nga ai.
Miwa hkran na Jinghpaw ni galaw ai manau chyawm gaw, jasat loi mi shai mat wa sai. 1948 ning kaw nna Mao Zedong wa communist mungdan woi shagreng wa yang, makam masham hte htunghking yawng pat hkum kau ai majaw, Miwa hkran ni manau hkringhtawng loi matsan mat sai. Dai hta n-ga, Jinghpaw mung na ni hte matut mahkai pru pru shang shang mung n mai galaw, Jinghpaw mung na ni mung Hkristan she bai law mat wa ai majaw, grau yak mat sai. 1985 ning daram kaw nna she Miwa ni a mungmasa bai galai shai wa nna, amyu kaji ni a htunghking hpe n-gun bai jaw wa sai. Hka jaw poi, Gawnyen poi ni hkik hkam wa yang, Jinghpaw ni gaw manau dum na ahkang hpyi sai. Raitim manau ngu ai gaw, grai hkik ai poi re majaw, Sam ni, Balawng ni manawn nna Miwa Asuya hpe n jaw ai hku sakse hkam ma ai. Sam hte Balawng ni gaw, moi Jinghpaw ni e majoi joi mi azat gasat hkrum ai ni rai nga ma ai.
Shing rai tsam mari ahkang lu nna manau dum wa sai raitim, nat jaw manau hku sha dum nga ma ai. Manau shadung maka pyi n chye mat sai raitim, Shadan Krung buga na salang langai mi moi na manau shadung dingsa hpe Miwa Asuya n mu tam hkra nta npu ngaudang kaw shawn makoi da ai kaw na bai yu jahtuk ka la ai shadung maka she rai malu ai. Ya daini Myitkyina na manau shadung hpe grai yu sharawng ma ai raitim, Miwa Asuya kaw kalang mi register galaw kau sai majaw, yak taw nga malu ai.
Shanglawt hte Myen 17 ning gasat gala jahkring ai laman, Sutdu Yup Zau Hkawng a shakut shaja ai marang e, Miwa hkran na Jinghpaw ni hte Jinghpaw mung na Jinghpaw ni rau kahtawng langai zawn kanawn mazum lu wa ai lam rai nga sai. Raitim Miwa hkran na manau gaw, Gawnyen manau hku ang taw nga ai. “Gawnyen” ngu ai gaw, Miwa ni a newyear festival rai nga ai. Dai ten hta mungdan ting poi ladaw, poi shata masat da nga malu ai. Gawnyen manau ngu nna chyawm gaw, mying n jaw tawn ai.
Myitkyina ga na manau gaw, ja sutgan hte ahkaw ahkang madang grit yawm tim, myit masa, lachyum masa madang tsaw nga ai hpe Miwa hkran ni sawk hkaja la masai. Shanhte a kata e gaw, Miwa Asuya budget hte galaw ai re majaw, n-gun grai rawng ai. Ya gaw Miwa mung, Yunnan Province, Saphkung madu uphkang mungdaw hta shaning shagu, mare shagu, kahtawng shagu manau dum ma ai. Jinghpaw mung de gaw manau kalang dum lu na grai yak tim, Miwa hkran de gaw shaning shagu, yawm dik manau poi manga kru daram nga ai. Kahtawng ningchyawng hkan gaw, kahtawng masha ni a atsam hte ji nat jaw jau manau hku dum ai. Ginwang ni hta gaw Asuya atsam hte Htunghking Manau ngu ai hku dum ai. Mangshi gaw Saphkung madu Uphkang Mungdaw a mare daju “City of Dehong Prefecture” rai nga ai majaw, lahkawng ning hta kalang dum ai. Dai hpe “Mungkan Manau” ngu shamying ai. Mungkan Manau gaw, 2010 ning kaw nna she hpaw hpang ai re majaw, 2012 ning na manau gaw, lahkawng lang ngu na Mungkan Manau rai nga ai.
Saphkung mungdaw ngu ai gaw, Yunnan mungdaw kaba (Province) kata na amyu sha (Ethnic) hpe madung tawn ai madu uphkang mungdaw (Prefecture) langai rai nga ai. Saphkung mungdaw hpe Jinghpaw hte Sam ni a mungdaw hku masat da ma ai. Miwa mung na Jinghposu ngu ai hta, Jinghpaw, Maru, Lashi, Zi ni lawm ai. Lisu hpe Jinghposu hta n shalawm ai sha kaga laksan amyu langai hku masat ma ai. Nung-Rawang ni mung Saphkung mungdaw kata e n nga ai majaw Jingosu hta n shalawm ai. Saphkung hka hku maga she nga ai majaw, dai de kaga madu uphkang mungdaw hku masat da ya ma ai.
Saphkung mungdaw kata hta (1) Mangshi (Lusi) Ginwang, (2) Ruili (Shweli) Ginwang, (3) Lungshawn (Janghkawng) Ginwang, (4) Yinjiang Ginwang hte (5) Lengho Ginwang nga nna ginwang kaba manga garan da ai. Manau grau law ai ginwang gaw, Yinjiang Ginwang hte Lungshawn Ginwang rai nga ai. Yinjiang Ginwang kata e, Yinjiang pa (Hpinyang pa) hta lai nna, Nhkum Krung, Shadan Krung hte Janshi Krung ngu ai buga kaba masum nga ai. Lai sai shi ning laman hta, Nhkum Krung e manau kaba galaw ai garai n mu ai. Shadan Krung hte Janshi Krung gaw manau poi kaba lahkawng lang hpra galaw masai. Nhkum Krung hte Shadan Krung gaw Jinghpaw ga shaga ai buga rai nna, Janshi Krung gaw, Zaiwa hkrai hpring ai buga re.
Saphkung Mungdaw kata na ginwang kaba manga hta, Mangshi gaw madu uphkang mungdaw mare daju rai nna, Janghkawng (Lungshawn) gaw Jinghpaw htunghking mare daju rai nga ai.Lengho Ginwang gaw, dingdung maga jahtum ai ginwang rai nhtawm, Janshi Krung a sinpraw maga ang ai majaw, Jinghpaw mung hte ga jarit n kahtep ai. Lengho Ginwang hta Maru (Lhaovo) ni nga ma ai. Shi ning laman Lengho mare e manau dum ai garai n mu ai.
2. Mungkan Manau sa lawm ai masha ni:-Myitkyina e htunghking lam galaw shagu, bawsang manghkang pru ai. Komiti langai hpaw shagu bawsang mi kade hpra ngu ai manghkang pru ai. Maru, Lashi, Lisu, Rawang ni Jinghpaw hpe jawm adawt ai manghkang grai law ai. Miwa mung e dai baw manghkang hpa n nga ai. Jinghpaw manau she nga tim, Miwa sha n-ga, shamying pyi n chye ai amyu hkum sumhpa yawng shang lawm ma ai. Grai grai tsan ai buga na Jinghpaw n re ai ni ja gumhpraw jarik htum hkam nna sa lawm ma ai. Jinghpaw n re majaw shanhte hpe shagrit da ai lam hpa n nga ai. Yawng maren mara jawm pyaw ai lam rai nga ai. Tourist ni mung n dut n dang sa du lu nga ai.
Daining na Mungkan Manau gaw, USA kaw na Jinghpaw marai 5 tup du ai. Woi awn ai gaw Rev. Dr. Yoba rai nga ai. England kaw na gaw, Lauban Bawmwang La Raw a nta masha ni rai ang ma ai. Lauban La Raw hpe gaw n mu ai. Singapore na mung du ai. Marai kade re hkrak n chye ai; nau n law na re. Thailand de na mung manga kru daram du ang na re. India kaw na gaw n du ai raitim, tsawm shayi shingjawng ai hta India Jinghpaw gawng malai hku shang shingjawng ai lam lawm ai. Yangon hte Mandalay na mung pawng yang marai kru sanit daram rai na re. Sammung na gaw, yawng pawng yang 40 jan na re. Manmaw, Manje, Shwegu ni kaw na 30 jan re. Maija Yang, Laiza ni pawng yang 30 daram re. Myitkyina kaw na 183, Wunpawng Ningja (WNJ) hte rai yang 200 loi jan ai. Ndai jahpan gaw, tara shang manam jahpan hte hotel shara jahkrat ai ni hpe sha tsun ai re. tinang nang personer hku sa ai chyawm gaw, Myen mung hkran na hkrai pyi tsa kaba naw nga na re. Kau mi htunghking hpun palawng dut sa ai. Kau mi lungseng dut sa ai ni nga ai.
Saphkung Mungdaw hta n lawm ai Yunnan kata na tsan gang ai buga hkan nga ai Jinghpaw ni mung du ma ai. Htinggaw n law mat ai majaw, Jinghpaw ginra hku masat n hkrum ai. Ya na ma ni gaw Miwa she gale mat wa sai lam chye lu ai. Shing rai tim, shada bai matut mahkai hkat let, Jinghpaw n mat hkra shakut nga ma ai. Ndai lang na Mangshi Jinghpaw Manau gaw, poi wang kata e hkrai masha sen mi grupyin gaw aten tup gamawng taw nga ai masa re. Mare de mung masha hkrai hpring mat ai majaw, yawng hpawn masha sen 3 daram zup ai poi rai na sai ngu maram lu ai.
3. Bawngban Hpawng:- Saphkung mungdaw kata na Jinghpaw myitsu salang ni gaw, “Jinghpaw Wunpawng Htunghking Hpaji Sumru Ginrat Hpawng” ngu ai hpe aten htuk manu shagu galaw ma ai. Dai zuphpawng hta Myitkyina, Manmaw, Sammung, Lawu ga na Jinghpaw ni hpe mai byin ai hta hkan nna saw shaga chye ma ai. Mungkan Manau Poi a ahkyak madung gaw, dai zuphpawng mahtang she rai nga ai. Grak re ai myit hkrum dawdan lam n lu galaw tim, mungkan ting na Jinghpaw Wunpawng sha ni a nga pra masa, htunghking hte laili laika, ginru ginsa labau ni hpe shada tsun jahta ginlen garan kachyan hkat ai lam rai nga ai. Ndai lang na Mungkan Manau hta hkrum zup bawngban lai wa sai ka matsing hpe, atsawm bai ka lajang jahtuk nga dingyang re majaw, ngut jang she shagun jaw lu na re.
4. Kaga lam ni:- Mangshi na Saphkung Mungdaw a Pati Du Usa Duwa Manam Tawng woi awn ai “Jinghpaw Wunpawng Ginru Ginsa Labau Dup Ginrat Ka Shalat Hpung Komiti” ngu ai mung langai mi nga ai. 2006 ning, April 24-26 lapran Ruili e hpaw hpang ai re. Jinghpaw mung de na gaw, Rev. Dr. Maran Ja Gun, Sara Kaba Maran Brang Di hte ngai, anhte masum sa lawm ga ai.Dai zuphpawng hta yawng hpawn marai (25) sha re. Lahkawng lang ngu na “Jinghpaw Wunpawng Ginru Ginsa Labau Dup Ginrat Hkrum Zup Bawngban Hpawng” hpe 2008 ning, December 6-7 lapran e Ruili mare kaw galaw yang, marai 103 shang lawm sai. Sammung de na grai du sa ma ai. Masum lang ngu na zuphpawng gaw, 2009, Feb. (1-2) ya shani Laiza Nabang (Miwa hkran) e galaw ai. Marai (9) sha hkrum zup ai. Lhaovo labau, Nung labau hte Hkrang Hku Majoi, Chyai Hku Majoi, Mali Hku Majoi ni a lam Uma buga na ni hkai ai labau sawk manaw na matu gan hpawng ai lam re. Hpa majaw nga yang, Miwa hkran na ni gaw Uma ga na ni hkai ai labau nau n chye, dantawng Mogolia, Miwa mung, Tibet mung ni de sawk hkawm ai lam she rai nga ai. Uma buga na ni mung, English wa e lamu ga jarit masat da ai kata e sha “nga hkang na shu hpa” sumtsan n mu mada ai lam nga ai. Dai hpe jahpra hkat ai lam re.
Dai hpang gaw Mungkan Manau kaw na zuphpawng ni bai matut wa ai hku rai nga ai. Ta tut hta htunghking ginru ginsa lam ni hpe aten jaw apnawng gunhpai lu na n loi nga ai. Ja gumhpraw mung yak ai. Mungmasa sat lawat mung garai n hku ai. Shakut ai ni gaw shakut nga dingyang rai ga ai lam shana dat lu nngai.
Matsing:- Mungkan manau na photo kaja nau n lu ai. Zuphpawng hpe she madung tawn ai re majaw, manau pa de kalang sha sa du nngai. Lu tawn ai photo ni mung date out mat sai.


c: text/html

text:
ေပါက္ကြဲမႈက အရမ္းျပင္းထန္တယ္၊ ေပါက္ကြဲမႈနဲ႔ ၃ မိုင္ေလာက္မွာ ေနတဲ့ကၽြန္ေတာ္တို႔ေတာင္ ၄ ေပေလာက္လြင့္သြားတယ္။ ကၽြန္ေတာ္တို႔လူေတြေတာ့ ဘာမွမျဖစ္ဘူး၊ နည္းနည္း နာတာေလာက္ဘဲရွိတယ္၊ သူတို႔က တခ်ိဳ႕ အဲေပါက္ကြဲတဲ့ ကုမၼဏီ၀င္းထဲက ေျမသယ္ကားနားမွာ၊ ဘက္ဖိုးနားမွာ အကာကြယ္ယူထားႀကတယ္၊ တခ်ိဳ႕က ေပါက္ကြဲခါနီးမွ အဲဒီကုမၼဏီ၀င္းနားကုိ ေရာက္လာႀကတယ္။ ေပါက္ကြဲမႈၿပီးေတာ့ ႀကည့္လိုက္ေတာ့ လူမေျပာနဲ႔ ကားေတြေတာင္ ဘာဆိုဘာမွ မရွိဘဲ ေျပာင္တလင္းခါသြားတယ္ ဟု သူ၏ အျမင္ကို ဖုန္းျဖင့္ေျပာႀကားလာပါသည္။ ေဒသခံတစ္ဦးက ၂၀၀၁ တုန္းက တစ္ခါႀကံဳဖူးတယ္၊ ဒီတစ္ခါ ပိုျပင္းသလိုဘဲ၊ ၁၀ မိုင္ေလာက္က ေပါက္ကြဲတဲ့အသံက အနားမွာ လက္နက္ႀကီးလာက်သလိုဘဲ၊ အရင္တစ္ခါတုန္းကဆို ဂိုက္ ၅၀၀ ပတ္လည္က ရ စရာဘာမွမရွိဘူး၊ အခုဟာက ပိုျပင္းေတာ့ တစ္မိုင္ပတ္လည္ေတာ့ မေတြးစရာဘဲဗ်၊ အဲဒီေနရာကို သြားလို႔လဲမရဘူးဆိုေတာ့ ဘယ္လိုျဖစ္သြားသလဲဆိုတာ ေျပာဖို႔ကနည္းနည္းခက္တယ္ ဟုသူ၏ အျမင္ကို ေျပာျပလာပါသည္။
HPAKANT KAW KIA NI PADANG DIP
ေပါက္ကြဲမႈက အရမ္းျပင္းထန္တယ္၊ ေပါက္ကြဲမႈနဲ႔ ၃ မိုင္ေလာက္မွာ ေနတဲ့ကၽြန္ေတာ္တို႔ေတာင္ ၄ ေပေလာက္လြင့္သြားတယ္။ ကၽြန္ေတာ္တို႔လူေတြေတာ့ ဘာမွမျဖစ္ဘူး၊ နည္းနည္း နာတာေလာက္ဘဲရွိတယ္၊ သူတို႔က တခ်ိဳ႕ အဲေပါက္ကြဲတဲ့ ကုမၼဏီ၀င္းထဲက ေျမသယ္ကားနားမွာ၊ ဘက္ဖိုးနားမွာ အကာကြယ္ယူထားႀကတယ္၊ တခ်ိဳ႕က ေပါက္ကြဲခါနီးမွ အဲဒီကုမၼဏီ၀င္းနားကုိ ေရာက္လာႀကတယ္။ ေပါက္ကြဲမႈၿပီးေတာ့ ႀကည့္လိုက္ေတာ့ လူမေျပာနဲ႔ ကားေတြေတာင္ ဘာဆိုဘာမွ မရွိဘဲ ေျပာင္တလင္းခါသြားတယ္ ဟု သူ၏ အျမင္ကို ဖုန္းျဖင့္ေျပာႀကားလာပါသည္။ ေဒသခံတစ္ဦးက ၂၀၀၁ တုန္းက တစ္ခါႀကံဳဖူးတယ္၊ ဒီတစ္ခါ ပိုျပင္းသလိုဘဲ၊ ၁၀ မိုင္ေလာက္က ေပါက္ကြဲတဲ့အသံက အနားမွာ လက္နက္ႀကီးလာက်သလိုဘဲ၊ အရင္တစ္ခါတုန္းကဆို ဂိုက္ ၅၀၀ ပတ္လည္က ရ စရာဘာမွမရွိဘူး၊ အခုဟာက ပိုျပင္းေတာ့ တစ္မိုင္ပတ္လည္ေတာ့ မေတြးစရာဘဲဗ်၊ အဲဒီေနရာကို သြားလို႔လဲမရဘူးဆိုေတာ့ ဘယ္လိုျဖစ္သြားသလဲဆိုတာ ေျပာဖို႔ကနည္းနည္းခက္တယ္ ဟုသူ၏ အျမင္ကို ေျပာျပလာပါသည္။
Labels: Jinghpaw Mung Shiga
27 comments:
- Anonymous said...
-
Praise the Lord!
God amau hpa chye ju gaw, shi hpe kam sham ai ni yawng hta tut nawng bau sin makawp maga ya u ga!
Matut nna jing hpaw mung ting awng padang dip lu u ga!
Hkahku brang
- August 29, 2012 at 11:05 PM
- Larin said...
-
Dum ai law...Shi a chyeju hpe dum dik ai law.
Myu tsaw share ninghkring ni e, Shi gaw matut makawp maga na re law...shi chyeju hpe shakawn let ap nawng shakut shaja nga ga law. Anhte myit hkrum let shi chyeju hpe shakawn, ja ja kyuhpyi nga ga, shi gaw ya na zawn mau hpa kumla hpe bai madun let anhte hpe awng padang jaw na re..... Karai chyeju hpe shakawn ai hte myutsaw brang/hkawn ni hpe hkungga let.......
- August 29, 2012 at 11:14 PM
- Anonymous said...
-
Um rai sa,K.K hpe manu mana shagrau sha-a ga law..Myutsaw ning hkring ni ntsa hta K.K tut bau sin nga u ga matu mung kaloi mung kyuhpyi myit dum hkat ga i
- August 29, 2012 at 11:19 PM
- Anonymous said...
-
Haleluyah.....,Asak hkrung ai Karai wa ahpung shingkang hpe shagrau aw law ga ai law matut nna garum la rit nang WA Karai myit ra ai hku tengman ,san seng ai sumsing mungching sha wunpawng sha ni hpe MYEN MUNG ting up hkang na aya mung nang jaw lu ai Hkristu up ai mungdan byin wa nu ga law ,myen ni hpe sharin shiga u law madu Karai wa e
- August 29, 2012 at 11:52 PM
- Anonymous said...
-
Karai Kasang hpe tsawra ai wunpawng myu sha ni hpe Shi gaw galoi mung , htaw tsaw ai lamu kaw na galoi mung anhte hpe , yu mada nga ai re. Yak Hkak ai ten ni gaw Shi hte Grau nihtep wa na matu hte Shi a mau hpa amu ni anhte Wunpawng sha ni a lapran e, Grau Dan leng na matu rai nga ai. Yawng Shi a mau hpa chye ju hpe dum nga ga oi..
- August 30, 2012 at 12:08 AM
- jinghpaw girl said...
-
Hpung shingkan hte hpring ai anhte a KK hpe chyeju shakawn let matut gasat sa wa ga.
- August 30, 2012 at 12:09 AM
- Anonymous said...
-
KARAI KASANG nan anhte yawng kyu hpyi ai hte maren majan gasat garum nga ai gaw adan aleng rai nga ai law,chyeju shakawn let, matut nna grau ai AWNG PADANG ni hpe dip la ga. WADI.
- August 30, 2012 at 12:15 AM
- Anonymous said...
-
Ngai ChyingHtawng ZauNeng guitar dum di chyeju shakawn mahkawn hkawn taw nga sai looooo! Yahte tup hkum nau npyaw ai zawn nga ai re wa, ya gaw zeng nga mat sai loooo. Thank you LORD for the amazing news.
- August 30, 2012 at 12:25 AM
- ZaiNingJar said...
-
Grai kabu Sai looo.. KK a chye ju hpe shakawn n ngai..
- August 30, 2012 at 12:33 AM
- pilamshayi said...
-
Krai kasang wa e --grai chye ju gaba sai lo---an nau ni mung n-dai ku ga loi mung wa garum ya na hpe myit mada nga ai -- lo---
yehowa e-------mau hpa lamik kumla ni shabyin ya n-na an hte a mung de---myen sadan ni hkrit mat hkra shari mat hkra n-sa gwi mat hkra shabyin ya rit lo------karai kasang wa e-----------yesu an hte a matu hkaw kau ya ai sai hpe myit dum n-na ---tsaw ra matsan dum let makawp maga pawn sharawt la rit lo----amen----------
- August 30, 2012 at 1:00 AM
- Anonymous said...
-
The Almighty God is with Kachin people all the time. He has been protecting us as he used to protect the Israelite.God is showing us clearly that He is living especially for the small people like us. I praise the Lord for what you have done for all of us. Please provide us power and strength till we reach our ultimate goal, freedom.
- August 30, 2012 at 6:41 AM
- Anonymous said...
-
KK gaw yawng hpe dang di lu ai wa rai nga ai hte maren matut nna. WP myu sha ni hta na a hpungshing kang Dan dawng wa na matut nna garum ya rit Wa Karai e... Amen.
- August 30, 2012 at 6:44 AM
- Anonymous said...
-
Anhte W/P Myu sha ni,chyahkrai n mai Gaidaw gaida ni Hpun pawt wa hpang sha shanu n na Hkrap ngu hkrap ngoi let Akyu hpyi ai n sen ni hpe HPAN KARAI na ya n na W/P Myu sha ni hpe LAMU MADU AGA MADU CHYALAI N GUN RAWNG AI HPAN WA KARAI Lam woi taw sai looooo...AMEN
- August 30, 2012 at 6:51 AM
- Anonymous said...
-
Anhte W/P sha ni matsan mayan kaji kadun nga ai. Gara mungdan ni mung nkam garum ai. kadai mung n tsaw ra la ai. Hpyen la mung nlaw ai. lak nak mung n law ai. Sut su lam mung n law ai. hpa hku shadawn tim n dai daram kaba ai n dai daram law ai sa wa ni hpe gasat dang na n loi ai. Rai tim Karai Kasang n dang di ai hpa mung n nga ai. Shi hpe kam sham nna shi hpe kam hpa nga jang ra ai lam ma hkra shi galaw ya na re. Lani mi na n htoi hta anhte n myit mada da ai, anhte myit hte n hkawn ai hku nna n dai sharaw hka mabyin zawn, Karai Kasang anhte hpe awng padang jaw na re . Anhte a Awng Padang Yehow wa Karai Kasang Amen.
- August 30, 2012 at 8:41 AM
- Anonymous said...
-
Chyeju shakawn ai Karai Wa hpe, matut nna kyuhpyi ya nga na.
- August 30, 2012 at 8:45 AM
- Zina said...
-
ANHTE WUNPAWNG AMYU SHA NI HPE KARAI KASANG GAW TENG SHA KARUM NGA AI, N HKRIT RA AI, N TSANG RA AI DAI MAJAW AWMDAWM SHANGLAWT AI DE LAHKAM SA WA GA,
YEHOWA KARAI KASANG ANHTE A AWNG PADANG.
- August 30, 2012 at 9:11 AM
- Anonymous said...
-
Kia,kio..myutsaw hpyenla ni aq ntsa kk htam 10000 lam n ga shamanya u ga..gap shagu ,hkawm sa lam shagu hta lamu kasa ni bau sin ya u ga..myen hpen la ni galoi mung nmai dang na re..kyuhpyi na shawng lam pa de hkawmsa mu ..kia myu tsaw share shagan ni e.
- August 30, 2012 at 9:40 AM
- jinghpaw said...
-
Some people, based on difficulties they have lost
As for us, can catch our destination.
Independence of Kachin Republic
- August 30, 2012 at 9:55 AM
- Jatawng Naw said...
-
Aw le le goi.... "Yehowa Hkawm hkam ni yawng a Hkawhkam rai nga ai. Dinghta ga a wam nga u ga!"
Yehowa gaw mauhpa wa, chyalai n gun rawng ai wa,hpyen majan yawng hpe awngdang ai Jaubu kaba, sihkrung sihtan hte asak yawng a Madu Wa Karai Kasang nan rai nga ai law, Halelu yah..
Mahkawn ga ningnan hte Shia mying ningsang hpe shakawn ga. N ni nhkri hkrum yang Shi hpe hpyi jahtau ga law.
Anhte Pawngyawng myu sha ni a awng padang Yehowa Karai Kasang!
Oh ra! Oh ra! Oh ra.. ra ga le....
WP myusha kaji kaba yawng hte KIO/A kaji kaba yawng a ntsa Madu Karai Kasang Wa chyoi pra wenyi tut nawng bau sin shaman chyeju jaw ya rit law. A men.
- August 30, 2012 at 10:59 AM
- lamung nawnaw said...
-
madu a hpung shingkang dan hkung nga u ga!chye dum ai madu!awng dang yang gaw shagrau na law ai.ning ra mat jang pawt na jahpek na,dai hku comment n.galaw ga!ning ra jang yeehowa kaw hpa ji byengya jawm hpyi rai,awng dang yang yawng jawm shakawn ka maduyesu a mying ningsang hpe.ngut wa hkyen sai padang hkrun lam hta..
- August 30, 2012 at 11:44 AM
- Anonymous said...
-
YEHOWA Karai Kasang hta maju jung nna, SHI hpe tutnawng manoi manat hpyi jahtau nga ga law.
- August 30, 2012 at 12:20 PM
- Anonymous said...
-
Karai Kasang gaw Shi a mying hpe kaman li la gang ai n ra ai Karai re hpe dum ga.
- August 30, 2012 at 10:12 PM
- Anonymous said...
-
WUnpawng sha ni Karai hpe shingdu dat ai law law ning wa rai sai. Shaman chyeju hte hpring ai lamu ga hpe shaman ya ai rai tim, nawku jawng n chye sa ai amyu, alu n chye bang ai, nanghpam malu masha hkrai ra ai, num shalaw ai, anhte rai saga ai. Dai hta grau ai gaw Shi a mungga hpe n kam ai, n hkan ai amyu tai sa ga ai. Myit malai lawan lu ra ai. Majan hta Karai hpe shaga bang na chyu n myit ga. Shi anhte hpe hpa baw tsun mayu nga ai kun? Sung sung myit6 yu ga lu yaw hpu nau ni e.
- August 30, 2012 at 10:15 PM
- Anonymous said...
-
WUnpawng sha ni Karai hpe shingdu dat ai law law ning wa rai sai. Shaman chyeju hte hpring ai lamu ga hpe shaman ya ai rai tim, nawku jawng n chye sa ai amyu, alu n chye bang ai, nanghpam malu masha hkrai ra ai, num shalaw ai, anhte rai saga ai. Dai hta grau ai gaw Shi a mungga hpe n kam ai, n hkan ai amyu tai sa ga ai. Myit malai lawan lu ra ai. Majan hta Karai hpe shaga bang na chyu n myit ga. Shi anhte hpe hpa baw tsun mayu nga ai kun? Sung sung myit6 yu ga lu yaw hpu nau ni e.
- August 30, 2012 at 10:20 PM
- Anonymous said...
-
WUnpawng sha ni Karai hpe shingdu dat ai law law ning wa rai sai. Shaman chyeju hte hpring ai lamu ga hpe shaman ya ai rai tim, nawku jawng n chye sa ai amyu, alu n chye bang ai, nanghpam malu masha hkrai ra ai, num shalaw ai, anhte rai saga ai. Dai hta grau ai gaw Shi a mungga hpe n kam ai, n hkan ai amyu tai sa ga ai. Myit malai lawan lu ra ai. Majan hta Karai hpe shaga bang na chyu n myit ga. Shi anhte hpe hpa baw tsun mayu nga ai kun? Sung sung myit6 yu ga lu yaw hpu nau ni e.
- August 30, 2012 at 10:22 PM
- praise group said...
-
HALELUYAH ..HALELUYAH..HALELUYAH nsoi nsa rawng ai wunpawng amyu sha yawng hte myu baw sang yawng a hpan madu na chyeju hpe shakawn dik ai looooooooooooooooooooooooooHpungrawng nga u ya
- August 31, 2012 at 9:41 AM
- Gawgaptu said...
-
Kk a chyoipra ai hpung shingkang gaw anhte wp sha ni kio/kia hte rau nga nga ai. Dai majaw hkawm sa hkawm wa malu masha tsun shaga lam ni yawng sadi ga yaw.kk a mying ningsang htani htana agring agrau a htum galu kaba nga u ga law.
- September 1, 2012 at 6:58 AM

robotstxt: allowed

filter: keep


text:
Wunpawng Sha Ni Yawng Hpe Shana Dat Ai
Ya yang "Shd. Gum Seng Awng" gap sat hkrum ai lam hte seng nna Myitkyina Muklum kata na myen balik ni gaw myen hpyen dap maga tsap ya let makawp maga ya nga ma ai lam. Ndai lam hte seng nna myen ni gaw Online ntsa hkan myen hpyen dap ni mara lawt daw hku nna n'teng n'man ai masu sakse shiga ni hpe shapoi shabra nga ma ai. Dai majaw n'teng n'man ai myen dap ni a masu shiga ni hpe majoi n kam na matu yawng hpe shana dat ai.Â
Myen gaw sinat hpe sha kam ai, mung masa n'kam jahta ai. Dai majaw Myen gasat mayu ai Wunpawng Ni Yawng Tinang KIA Dap de sa wa mu, Yawng Hpe Sinat Htuk Jaw Na, Hpyen Hpaji Mung Sa Sharin La Mu. Shanglawt lu na matu Yawng hpyen hpaji chye ra sai. Hkungga let Saw shaga dat ai law.....


text:
February (7) bat Lahkawng,
(52) Lang na RAWT MALAN NINGHTOI MASAT LAMANG HPE USA, Texas kaw du nga ai Jinghpaw Wunpawng Myu Sha ni kawn February (5) ya shana maga de USA aten hkying (5:00pm kawn (10:00pm) du hkra galaw lai wa sai lam shiga na chye lu ai. N dai lamang hpe Texas na Fort Worth (Trinity Hotel) hta galaw ai re lam hte lamang hpe numdaw 2 hku galaw lai wa sai lam, n dai lamang hta Fort Worth hte Dallas nga Jinghpaw Wunpawng Myu Sha ni marai (150) ram sa du shang lawm lai wa sai lam hpe mung na chye lu ai.


text:
时间:2017-01-09 18:02:50 来源:德宏团结报
Shata 12 nhtoi 27 ya shani, mungdo asuya hte Bekyin modo wunhpom hpung Sin dungfang hpaga seng, Gyilin mungdo gaba Changchun Hauye zhinjin shan hpaga satut seng, Yinnan Gyinchin wunhpom hpaga seng re hkan na seng ang lit hkam masha ni hte 《Yinnan Sakhkung prat dep hkaimu majen je pong mazum laika》 hta seng jom htu ma ai.
Yinnan mungdo gaba asuya mungdo gaba up tau Dung Hua, mungdo gaba asuya pati hpung masha Li Jin Yang, Sakhkung mungdo pati rapdo mu madu Wang Gyin Hkyang, mungdo pati rapdo mu madu tau, mungdo up Kung Gyin Jin, Sinhuashe Yinnan dap ran pati hpung mu madu, dap ran up Htang Wui Byin, mungdo mungchying sha gasa zuphpong gaba dinggrin salang rapdo zuphpong mu madu Yi Ma Yo, mungdo mung masa bongban rapdo tingnyang up Hpan Yau Hpyin re woion ningbo ni sen htu poi hta sa lom ma ai.


text:
************************************************
Ya yang Myen Asuya dap ni gaw Kachin Wunpawng ni hpe gara hku shamyit kau na lam hkrai shani shana myit nchyan shaw nga ma ai lam na chye lu ai. La ma na KIA ni Myen hpyen dap hpe shara shagu htim gasat wa yang Myo Mare Kaba hkan na Jinghpaw ni malawng maga nga ai mare lawk ni de Sinat Kaba ni majoi hte gap sharu bang na matu nga nna Myen Asuya dap ni gaw Myo Mare Kaba hkan na Jinghpaw Wunpawng ni mahkawng ai mare lawk ni hkan GPS ni hkan shadawn hkawm nga ma ai lam, "Microchip Radio Transmitter" ni hkan shakap hkawm nga ma ai lam, ndai Microchip Radio Transmitter ni gaw sinat kaba gap ai shaloi Target Point hpe madun ya lu na matu re lam, GPS mung dai hte mare sinat kaba gap yang kade daram tsan ai ngu ai hpe maram masam lu na matu re lam na chye lu ai.
Galoi mung mai kaja ai n'chye myit ai, maka n'kap ai, moi prat, ya prat, teng man ai ga galoi mung n'tsun ai, teng man ai hku galoi mung n'galaw ai Myen Asuya gaw yawng chye nga ai hte maren Jinghpaw Wunpawng Amyu ting hpe gara hku shamyit kau na lam hkrai sha myit nga ma ai. Dai majaw Myen hpe kam ai ni, Myen hte rau nga na hku woi maw, woi galaw ai Ningbaw ni yawng hpe Karai Kasang gaw dawm la kau kau rai nga ai.......BGF hkap la na matu tsun shadut ai anhte Sara Kaba..........................wa mung ya yang jahtum na ahkying aten kaw du taw nga sai re, Yawng sadi ga. Myen hte rau nga na matu anhte Karai Kasang nan n'hkraw ai she re............


text: Wunpawng Mungdan Shanglawt Asuya, Dingdung Ginwang Ginjaw, Masat (1) Dap Ba Daju, Majoi Gawk Nu hta Mung shawa, Dap shawa, Jawng ma, Jawng sara/num masha n-gun yawng marai (506) hte jahpawt hkying (10:00am) kawn (12:00noon) lapran Mungkan Ka-ni Nang Hpam Ninghkap Masat N'htoi hpawng galaw lai wa sai lam shiga na chye lu ai. Lamang hta Ginwang Ginjaw Uphkang Du (Ka-ni Nanghpam Pat Jasan Ningbaw) hte Dap Ba (1) Shingja Du yan kaw na Ka-ni Nanghpam gaw amyu ting a hpyen madung re lam, ninghkap gasat na matu marai hkum ting dek hta lit nga ai lam, san seng ai amyu, san seng ai Magam Dap, san sneg ai Magam gun byin tai ra ai lam hpaji jaw tsun shadun lai wa sai hpe na chye lu ai. Zuphpawng ngut ai hpang 2011-2012 laman lu rim da ai Ka-ni Nang Hpam malu masha ni hpe shawa man hta wan nat jahten ai lam hpe galaw lai wa sai hta nat jahten kau ai Ya Ma tawng (271), Yoi tsi tawng (45), Ka-ni chyang lap (2) jan, Ka-ni hpraw penicillin soi kasha (31) tup re lam hpe mung na chye lu ai. Dingdung Ginwang Ginjaw, KIO uphkang gaiwang kata Mali hka mayan ja htu nga ai Maw masha ni kaji kajaw lu sha, dut mari ai hta lai, ru di mung shawa ni hta Ka-ni nanghpam hte seng nna lu sha, dut mari, hkai shatut ai lam n nga sai ngu tsun lu ai lam myitsu ni kawn tsun shana wa ai.


text:
Petition to Resign
Tsaw ra ai rau hkam sha hkrum nga ai mung shawa masha ni e, Jinghpaw wunpawng Amyu sha ni KIO a Tingyang up malai 1 Dukaba Gauri Zau Seng hte Tingyang up malai 2 Dukaba Manam Tu Ja yan KIO ginjaw salang kaw na pru nna hkring sa mat na tang shawng dat ai. Shawng ningnan, Tingyang up Malai 1 Dukaba Gauri Zau Seng hte Tingyang up malai 2 Dukaba Manam Tu Ja yan gaw tinang amyu sha lawt lu lam a matu grai shakut shaja lai wa sai rawt malan ningbaw ningla lahkawng rai nga ai. Raitim, KIO ni Myen gumshen hpye hte gap hkat jahkring la ngut ai hpang gaw Hpyen hpe hpyen hku n yu, Jinghku shatai, amyu sha lawt lu lam hpe madung n da, tinggyen akyu tam mung masa ginsup shachyai ai mung masa la hku rai mat ai gaw amyu sha yawng a matu yawn hpa lam rai sai hku re. Du kaba Gauri Zau Seng gaw, KIO hpe Kachin Progressive Party hku mying galai nna lang hte lang shakut lai wa sai hte maren, tinang KIO hte amyu sha ni a lu gin lu ang ai mung masa ahkaw ahkang lu hkra tut nawng shakut na malai, hpyen wa jaw ai daram la na ngu ai masa hpe hkap la ai wa rai nga ai. Myen hpyen gum shen ladat tutnawng dinggrin lu na matu hpyen wa a 2008 ning May shata hta atik anang shagrin da ai gaw da ai tara hpe mung KIO u hpung hku nna hkap la hkra chye nga dinglen woi awn ningshawn tai wa sai rai nga ai. Ya ga jarit sin dap de galai shai na matu hpyen wa e atik anang galaw ai masing hta asan sha ninghkap ningdan kau na malai lam amyu myu hku bawnu shachyai let, KIO mying hte ninggawn yaw shada lam hpe galai shai lu hkra nga, Jinghpa w Mungdaw makawp maga dap (Kachin State Defence force) ngu ai hpyen wa a ninggawn masa (strategic aim) hpe hkap la ai wa rai nga sai. Kadai mung tinang hkap la kam sham ai hpe n dut ndang hkap la hkam sham mai ai raitim, anhte Jinghpaw Wunpawng Amyu sha ni a mung masa gaw amyu sha lawt lam rawt malan mung masa naw re nga ai majaw, rawt malan hpung KIO ginjaw salang n tai gring sai hte maren hkring sa na matu hpyi shawn dat ai. Dukaba Dr. Manam Tu Ja gaw, Myen hpyen ni woi galaw ai National Convention de KIO dakkasa woi awn ningshawn tai nna shang lawm lai wa sai rai nga ai. 2004 ning hte 2007 ning hta tinang KIO ni ra sharawng ai madu up hkang masa lai len hpe tang shawng lai wa sai hpe hpyen ni ningdan kau ya ai raitim dai NC gaw hpyen wa a masu magaw mung shawa zuphpawng rai nga ai hpe chye nga dinglen 2007 ning May shata na NC ginchyum dat hpawng hta yawng a malai hku Hpyen wa a Prime Minister Sein Win de NC hpe awng dan ai hte shangut la sai lam hpe gaya n si mung masha a man e ap ya lai wa sai rai nga ai. KIO hpe mying galai mayu, KIO kaw na pru nna Myen hpyen ni a mayam galaw lamang 7 hta ra lata poi shang, Kachin State Minister byin mayu ai, ting gyen ahkyu ara tam masa hku nna pranwan komiti nga hpaw ninghtan shakut nga ai wa mung rai nga ai. Ya hkayk hkayk, KIO hpe ga jarit sin dap de galai shai la lam hpyen wa e atik anang galaw ai lam hpe mung, amyu sha yawng a shawng lam lawt lu lam hpe n yu ai sha, hpyen wa hpe jinghku shatai mayu ai majaw, hpyen wa a ninggaw masa (strategic aim) hpe hkap la ai ting gyen akyu tam ningbaw langai tai mat sai re majaw, amyu lawt lu lam hpe madung da ai KIO u hpung kaw na pru nna hkring sa la ra sai lam hpyi shawn dat ai. Amyu sha yawng a lawt lu lam hpe ra sharawng ai ni yawng ta masat jahkrat ka shalawm dat ga ai. Tang shawn ai ni,
Sponsor
Comment
Signatures
-
7 years agoLahtaw Zau Seng India7 years ago
-
7 years agokangka Thailand7 years ago
-
7 years agolattlatt Thailand7 years ago
-
7 years agoHtingnai Naw Malaysia7 years ago
-
8 years agolachyung ring du United Kingdom8 years ago
-
8 years agola Marip Thailand8 years ago
-
8 years agomasat Thailand8 years ago
-
8 years agotsawmka Thailand8 years ago
-
8 years agotsawmring Thailand8 years ago
-
8 years agoMoon Marip Thailand8 years ago
-
8 years agoLu Tawng Marip Canada8 years ago
-
8 years agoKyi Thailand8 years ago
-
8 years agopanlat Thailand8 years ago
-
8 years agozau tawng United States8 years ago
-
8 years agoUmang Gam United States8 years ago


text:
MAN MAWK HTE HU MING LAPRAN KAW GASAT
Labels: Jinghpaw Mung Shiga
2 comments:
- Shita Munggu said...
-
Praise the Lord law WA KARAI KASANG NA A magam bungli ni yawng hpe mu ,na chye lu ai majaw chyeju kaba dik sai an hte jinghpaw waun pawng amyu sha ni hpe matut nna nang hte arau awm dawm shang lawt hpe zipzi zing la na ga ai wa Karai Kasang e matut nna na a mau hpa ngun rawng ai ta lahpum hte lam woi rit law Madu yesu amying ningsang hte hpyi nem ga ai law Amen
- September 1, 2012 at 9:54 PM
- htan nuk said...
-
yahowa kk sang a chyeju jawm shakawn nga ga,grai gabu hpa shi ga rai nga ai,myu hte mungdan a matu sha kut shaja nga ai ningbaw ningla,share shagan ni yawng hpe grai tsaw ra hkung ga kam hpa nga ga ai yaw,ten shagu hta madu wa a lamu kasa ni bau sin ya ai hte awng dang lu mu ga,kk sang kaw a kyu hpyi myitdum ya nga ga ai.
- September 2, 2012 at 7:01 AM


text:
Bawngban ngut shagu sa pang la ai zawn rai nga ai hte grau nna gaw lang shalaw nna mung masa amyet htuk ai, kasu kabrawng hpung re majaw simsa lam n'ra ai ngu madi madun n'ra, mungkan na shi hkrai mu chye wa hkra ladat shaw nga ai. Shaning galu asuya tai lu nga ai gaw anhte kade tengman nga tim myen a bawnu shachyai ai hta lahkam mi hpang hkrat nga ga ai re majaw le kaw kachyi mi paw, waw kaw kachyi paw rai, kaya ai kaw mahkyit n'hkra ai zawn moi na hpyen zai ladat hte sha gaw myen a pahkam hpe dang na n'loi na re. Shara mi kaw du hkra myen hpe htu shagrawt nang tik tik rai ra sai. Hka nam du hkra htu matsut kau ra sai. Lanam hka hpuntaw hte rau shagri brep hkra n'htang gawt shakre kau ra sai, annau ni n kam sat tim myen gaw laknak hpai ai da, n'hpai ai da Jinghpaw sha mying jang gaw yawng hpe amyu myu hku sat sharu nang chyalu re majaw Jinghpaw sha mying ai ni yawng mai byin yang laknak hpai dang ai yawng myen hpe shakre nang majan hta lawm ra sai law. Shaning galu n'mai rawt tsap hkra ladat shaw nga ai myen hpe sak matut n'lu hkra annau ni buga hpe dandi la ra sa.
1-Myu shamyit shamat majan.
2-Htunghking laili laika ga makam shamyit shamat majan.
3-Sutlu ngamu ngamai sut hpaga rawt jat bawngring shamyit shamat majan.
4-Malu masha matut mahkai shamyit shamat majan,
Ndai zawn re masing kaba hpe asan sha mu tawn ngut nna myen a hkyen waw tawn ya ai lam kaba hta bai hkawm shut sayang gaw myit malai 2 lang n'kam lu n'ngai. Annau ni a udat urawng, mai wang kata kaw shang taw nga sai shan katsing, lagaw katsing, lata katsing ni hpe sumwan pasa galaw sha kau ra sai.
Dasang majan baw ai shanhte shawng hpang ai re majaw shanhte nan annau ni hpe tawngban ra ai, makun lit hte gun jaw nna tawngban tim mara dat shahprai ya na grai yak mat sai. Myu sha ni yawng a kraw hta tsu taw nga ai ningma hkang kaba ni sharang tawn lu na lam n'nga nau lai sai hte hkam sharang lu ai shadang lai sai re. Masa gasat ai hta laknak lang nna gasat shamyit ra ai zawn ting nyang ku n'tsa kaw n'gup a ga hte tsun bawngban hparan hkat nna mung gasat ra ai rai yang, dawdan bawngban shangut lu ai masha n'lawm yang bawngban tim lachyum n'pru akyu n'rawng ai re majaw teng ritkawp tara kanu n'lawm ai hta kara hku mung bawngban ai lachyum n'nga na re, dai re jaw lapran Salang ni hte sumtang laika htinglet nna mahtai tam sa wa yang she kaja na re. Annau ni shaning 60 ning rawt malan gumlang wa ai hpe n htang myit yu ra nga ga ai. Myen gaw n'jaw ai hpe jaw hkra, masu ai hpe masu prai hkra n'hti n htang gumlang gumle hkangkawp tai ai myu re hpe ja ja li li dum ra sai. Shaning 60 ning jan masu hkalem nna mung up lu ai myen hpe kata lam grai myit dinglun shaja ra ai hte mungkan hta mying nga ai kaichya hpung lu ai hpe mung galoi n'mai malap ai.
Dai ni na annau ni majan gaw shangut shakre majan nan rai sai.
Baren Numraw
9/07/2012


text:
Zup ai shara ndai,
Jinghpaw Wunpawng a masin salum
Nhprang sut rai ni mung hkum.......
Ndai shara hpe dut sha na maw
Mungkan masha yawng nan n hkraw
Gumsan Magam wa myit sumru
N mai byin sai lam sawn lu
"Jahkring sai" ngu ndau shabra
Gumsan Magam a aming tara
Mungdan sha ni kabu gara
Mali -Hpungmai mazup grin lu na........
6-3- 2012 hta na lu ai shiga,
Dingwa wuhtawng hte pungding gayat ya ai zawn nga
Maga mi de gaw simsa lam hkrai zawzang
Mare masha hte Mama hpe gaw sa rim magang
Ndai manghkang shabyin ai kadai?
Gumsan wa hta grau ai nga ang sai
Rim na aming jaw ai wa gaw,
Mungshawa a hpyen wa nan she rai law!
Mungshawa sindan pa hte tingnyang de hkroi
Tinang a lit hpa re pyi garai n chyoi
Lup kau sai mang hpe hpa rai alai?
Manga ning ladaw n hpring lu na hpe tsang ya de ai....
Ja Zin Htoi


text:
Kachin Politics Watch and Research Network, Jinghpaw Mung Masa Yu Maram hte Sawk Sagawn Hpung gaw, myu sha lawt lam hte anhte myu sha ni myit hkrum mang rum let myu sha lam masa tsawm wa hkra jawm gaw gap ai shara hta lakung lakap tai ai wuhpung langai rai ga ai.
Moi ngai naw kaji ai ten hta Nu ngai hpe lata dun nna hpyen hprawng woi hprawng ai shingran ngai naw mu nga n-ngai. Dai aten hta ngai asak 10-12 ning aten ladaw rai nga ai. Mare baw de sinat ngoi gadu wa jang mare htumpa de woi hprawng ai shingran ni amu nga n-ngai. KIA hte hpu nau Palaung hpyen la ni lai wa jang ngai Nu hpe san san rai n-ngai. Nu ndai hpyenla ni gaw hpa baw hpyen la rai ma ta ngu nna san san re shaloi Nu gaw ndai gaw anhte Jinghpaw hpyenla ni re nga nna tsun dan ai hpe mung shing ran naw mu nga n-ngai. Dai aten hta KIA hpyen la ni hpu nau Palaung hpyen ni hpa majaw nam mare hkan gabrawng hkawm shamu shamawt hkawm ai lam hpe atsawm nchye na tim, shanhte gaw anhte a hpyen la rai ma ai ngu ai hpe ntsa lam chye na tawn ai lam rai nga ai.
Ngai bum mare kaw kaba wa ai re majaw bum mare gahtawng hta hpaji jawng tsang kaba ai madang du hkra n-nga ai majaw myo mare de laika jawng tsang loi mi tsaw ai jawng sa lung na matu myo mare de shani sa wa nna laika jawng tsang 6-7 bai matut lung ai aten hta gaw Myen hpyen hte Jinghpaw hpyen hpa majaw gasat hkat nga ma ai ngu ai hpe loi li hkawn hkrang wa ai aten rai nga ai. Rawt malan ginra hta kaba wa ai Jinghpaw kasha ngai gaw, rawt malan ginra hta kaba wa ai majaw rawt malan hpyen ni hpe ngai na myit kata hta grai tsawra kam hpa ai myit ni galoi mung arawng nga ai. Rawt malan ai lam hpe loili chyena wa tim Mung masa “Politics” ngu ai hpe gaw tsep kawp nchye na ai hte maren myi di chyip rai nga ai. Hpa majaw nga yang mung masa ngu ai hpa ta? Ngu ai lachyum hpe gadai mung n-sharin ya, gadai mung nhkai dan ai majaw rai nga ai.
Ngai asak 18 ning jan wa ai aten hta gaw rawt malan a lam grau grau hkawn hkrang wa sai, rawt malan a lam grau grau hkawn hkrang wa ai rai tim, rawt malan ai lam a sung htum ai lachyum hpe atsawm nchye na ai majaw rawt malan hpyen ni hpyen lahkawn nga matu shamu shamawt wa jang Kanu Kawa makyin jing hku ni gaw rawt malan hpyen ni hpyen lahkawn na hkyen masai hprawng mu nga tsun tsun rai ma ai.
4 cut 4 ( Hpyet Ley Hpyet ) hta jam jau ai nam chyim)
Myen hpyen asuya gaw “4 cut 4” masing hpe 1994-96 lapran hta galaw ayai dat masai, dai “ 4 cut 4” masing kaba gaw hpa a matu galaw ma ta? Rawt malan ai wuhpung ni hpe ayai aya shamyit agrawp kau lu na masing rai nga ai. Dai “4 cut 4” masing a majaw hpunau Palaung ni lak nak ap kau ai gaw du mat ra ai re hpe dai ni she atsawm sha adan aleng nan chye na mat ai hku re.
Dai “4 cut 4” masing a majaw hprawng dum bre hkawm ai marang e, nta nga ai du sat yam nga ni hpe mung nkau mi hpe dut kau, nkau mi hpe gaw tinang mare kaw tawn kau da re majaw, gadai wa sat sha kau, dun la kau re hpe mung nchye ai sha du sat yam nga mung hkrat sum hkrum sai. Shaning ting sha na mam mung nam e makoi tawn ai rai tim, aten ladaw na na wa hprawng hkawm ra ai majaw nai mam ni mung yet mat nna shaning mi ram hkai nu shat shalaw let hpa hpa sha ai nam chyim hpe mung ya du hkra shingran mu nga ai law. Dai “4 cut 4” masing a majaw ding hku run mat ai dinghku dum nta masha ni law law mung nga lai masai. Dai “4 cut 4” masing a majaw jam jau ai nam chyim hpe tsun jang myit n-gut ai lam sha lu la ai. Tsun mung tsun nma ai.
Jinghpaw ni a mung masa hte seng ai American la wa hte dung jahta ai lam
“Federal” hte awm dawm shang lawt a shai hkat ai lachyum awm dawm ngu ai lachyum gaw tinang mung dan tinang up hkang asuya hte lak san rai nna nga ai mung dan hpe awm dawm shang lawt ngu tsun nhtawm, federal ngu ai lachyum gaw laga myu baw sang ni yawng hte pawng nna mung daw mung dan langai hte langai a kata hta pru nga ai nhprang sut gan ni hpe, jawm gagran sha rai nna gaw de ai mung dan langai masa hpe tsun ai ngu tim nshut nga ai ngu tsun jang, “I agree with your concept” nga nna lawan dik ai hku bai tsun nhtang dat wu ai. Teng teng nga yang shi tsun mayu ai gaw ngai myit pyaw u ga nga nna tsun ai she rai ang sai.
“Federal” ngu ai ga si hpe nkau mi atsawm nchye na ai ni gaw grai hkrit tsang ai lam mung nga ai, madung hku nna shinggyim masha ni gaw mu mada hkam la ai lam nbung ai majaw “Federal” ngu ai ga si hpe hkrit tsang ma ai nga nna dai American la wa tsun ai. Yak dik htum gaw hpa ta?“Federal” kaw ning gam langai lahkam lai nna tsep kawp awm dawm ai mung dan de sa na kun ngu ai gaw yak dik rai nga ai. Mung masa ahkang aya hte sut masa, akyu ara hpe mu jut nbung ai majaw ndai hku daw dan na hpe mung ram ram yak nga ai. Rai tim ngai na ningmu hku nna tsun ga nga jang Awm Dawm ai shang lawt de sa na rai jang “Federal” ga si hpe jai lang taw ai gaw ram ram sawn dinglik yu ra ai bungli kaba langai rai nga ai.
Ngai na myit masin hta dai American mung masa hpun tang hpaji rawng ai wa a ga hpe ngai nkau mi hkap la ai rai tim, ma hkra gaw ngai hku nna nhkap la lu nga ai, hpa majaw ta? Shi gaw American masha rai nna mung masa sawk sagawn ai hpaji ning hkring wa re hte maren, Jinghpaw wunpawng sha a hkam sha mu mada ai hte byin mayu ai myit masin hpe gaw tsep kawp chye na ai wa nrai nga lu ai. Dai zawn shi a tsun shaga ai ga hpe ma hkra nhkap la ai hte maren shi hte tsun shaga ai mabyin masa hta la kap nna kaga Jinghpaw mung masa hte, hpaji kungkyang ai salang ni hpe mung ngai hku nna grai hkrum shaga yu sai. Dai zawn tsun jahta hkawm yu ai shaloi mung Jinghpaw salang ni a ga manau mung grai wa shai ai lam n-nga ai hpe mu lu ai.
Ya yang na rawt malan hpung ni a ahkaw ahkang kaja
Ya yang Myen mung dan hta mung masa ahkaw ahkang hpe she la ga nga yang kam ai hku mai galaw ai aten re, asan tsun ga nga yang “ KA HTA RIM RAWNG TAWN AI U HPE GALOI SAT MAYU TIM” mai ai hpa rai taw nga ai. Dai gaw hpa ta? Myen mung dan Myo mare kaba de mung masa ahkang aya gashun hkat nna lagaw gari gawa rai taw nga ai aten re. Anhte Myu sha baw sang mung masa pati ni mung ahkaw ahkang kaba mai la ai aten re. Myu sha baw sang mung masa pati ni hte rawt malan hpung ni lata gindun nna ahkaw ahkang la mai ai aten mung re. Dai ahkaw ahkang ni hpe galaw na matu dai ning 2015 shaning kaw nah pang taw sai re, rai tim aten majoi shaloi kau jang gaw “ Mung masa balen lunghkrung shachyaw taw ai ni” shanhte ra ai plan hpe shangang shakang kau lu jang gaw hkum sa myit dam nu.
Mung masa ahkang, sut masa ahkang, hpyen masa ahkang ni yawng hpe ndai aten hta lahkrip ra ra galaw la mai nga ai, n-gun shaja la mai nga ai, ra lata poi mahtai hpe sha la nna n-gup mahka nga yang gaw aten loi mi lai mat jang, dai ahkaw ahkang ni akrin akraw rai mat na masa nga wa chye ai ngu tim nshut nga ai.
Masa hpe asan sha galaw ra ai
Anhte myu ni hta mung masa hte masa ma hkra hpe jum nga ai ningbaw ningla ni yawng “San Pra ai masa hpe dan dan leng leng jum tek nna hkan nang hkan sa nga ai ni mung dai san pra ai masa kata hta hkawm sa shamu shamawt ra na rai ga ai. Nkau mi “Federal” tsun nna nkau mi gaw “Awm Dawm Shang Lawt” nga nna tsun jang mung chying mung shawa masha hta myit masa bra mat ai lam byin chye nga ai. Myit masa bra mat na ngu ai lachyum gaw myu sha myit hkrum lam hpe tsun mayu ai nrai nga ai. Mung masa pan dung asan pra nbyin taw ai majaw myit sawn shachyaw la ai lam hta gawng kya mat chye ai lam hpe tsun mayu ai lam rai nga ai. Myit sawn shachyaw la ai lam hta gawng kya mat jang myit hkrum lam hta mung ahtu hkra wa chye nga ai.


text:
MYIT DA TING GA
Labels: Laika Ngau
5 comments:
- Larin said...
-
Myen zim ai gaw n-mu nna ga ai...Majan bai hpang wa ai shani kaw nan "bawngban taw ai lam" nga ai nga KIO she zim ya zim ya nga na lu ai...dai shaloi myen ni bai htim gasat ai. Ning re ai gaw ya ya bai taw nga ai. Dai majaw myen gaw zim na re ngu jahta ai baw pyi n-re ai....zim ya zim ya re ai tinang asuya hpe she ya shadum ya shadum di na ahkyak rai sai.
- August 8, 2012 at 5:50 PM
- Myujet said...
-
Teng dik sai,an nau ni moi kaw nna myen a maw langyat ai hkrai hkrum sha ai,myen ni hku nna simsa lam bawng shaku ntsa du taw tim gasat ra ai,nmai sha yawm ai,.ya na ten mung shawa daw tsa myit ngun hte shang lawm gasat ai KIO/A ni akyu chye ja shawn lang ra ai.hpyen ngun shawa daw tsa ngun hte gasat yang padang dip la na gaw lamu ga lahtum n shut na re,
- August 8, 2012 at 5:59 PM
- Machyu Bum said...
-
Tsawra ai myitrum ni e..ya du hkra lahkawng maga zim ai lam gaw nnga shi ai hku re,KIO/A ni hku nna mung, lam shagu hta zai ladat rawng let, Myu sha yawng a gam maka hte shawng lam hpe woi awn nga ma ai law..ladat myu hkum hkra hte Myen hpe gasat na gaw, KIO/A a lit sha nrai nga law,,lam magup hku nna,WP myu sha yawng, mungdan shagu hta Myu sha lam yan hta shanglawm na gaw ra ahkyak dik htum rai nga sai, yawng n-gun naw da ting let....shawng lam de.....
- August 8, 2012 at 8:32 PM
- Uyen Sinwa said...
-
Myen n zim ai gaw shiga kaw ayan ka bang nga ai. Raitim Shang Lawt shawng lam de nga ai hpyen la ni tinang a post de Myen dai daram law nna htim sa wa ai hpe shiga pyi n lu la ai nga pyaw a-jawng nga ai shaloi ma ja htim gasat ai ngu ai (Sadung, Lu Htawng Post htim ai shiga) nan ya jang sharai ra ai lai sat lawat ni rai nga ai law.
Moi gap jahkring ai 17 ning laman na lungseng, ja hte hpun shalai ai lauban ni kaw na hta da ai hkan se gumhpraw ni gaw gara de rai ma sai kun? Mung kata hte mung shinggan e ayak ahkak rai nna shingbyi hkawm nga ai (Mungkan mungdan law law de refugees tai nga ai Wunpawng sha ni, law malawng sha na pyi law n law she re madang hta mayam zawn kaga ni na kam galaw ai nyem dik ai bungli ni sha galaw nna kan bau nga ai ni re.)kaw na karum gumhpraw hte sha majan gasat jarik kam na nga ai mung dang law na n rai nga ai.
Dai majaw, ya KIO/KIA hpe woi awn nga ai ningbaw ningla hpa-awn kaji kaba yawng hte shawng lam majan pa kaw nga nna majan shang nga ai hpyen du hpyen la share ninghkring ni gaw ndai majan hta ahkyak htum rai nga ai law.
Sumtsan mungdan du nga sai kaw na Wunpawng buga de wa nna majan wa gasat karum na, ngu ai mung hpang hkrat na sai. Bungli nhti nhtang rai daw dan ai lam nhti nhtang re ai lachyum sha re.
Dai majaw ya gasat nga ai ni tang du dik ai hku gara hku gasat na hpe myit let majan poi shang mu. Ningbaw ningla ni mung Gumsan Thein Sein a majan hkum htim, nga ai aming mungga hpe pyi hpyen dap gaw n madat ya ai hpe yu nna dum chye ra ai lam gaw, dai gumsan Thein Sein wa a simsa ga baw hte bawng ai lam gaw sen htu hkat hkra rai tim kaja sha simsa na matu pahkam (ama hkam) n nga ai hpe dum ra ai. Hpyen dap hpe ga pyi n kang ai Thein Sein hte hpa rai bawng hkam nga myit ta? Thein Sein hte bawng nna gap jahkring sen htu ngut tim, Myen hpyen dap gaw grau she gasat anut na re hpe dum ga. Gap jahkring sen htu ai hte rau ma ja gasat shamyit kau na, ngu ai masing re ai hpe tau hkrau n mu ma ai kun?
Majan zai ladat shaw nna kyin nga na ningbaw ni wa ya gaw, Myen e jaw ai htani htana simsa bawngban ga baw hte kyin mat shajang nna, majan zai ladat shaw na n dum, shani shana n rau n htau hpyen zai ladat shaw nga na bawnu ni gaw simsa lam bawng ban na hta hpa wa tsun na myit taw nga mat sana re majaw majan ladat shaw ai de tang n du mat wa ai kumla hpe mu mada lu ai majaw simsa bawng ban nga ai hpyen de na ningbaw ningla du kaba ni hpe shadum dat nngai law.
Myen ni gaw Srilanka mungdan asuya ni, Tamil Tiger shang lawt hpung hpe UN lapran salang Nambiah hpe lapran e ginhkrang shangun masu nna, dai hpe kam nna gap jahkring simsa sen htu na sa wa ai lam kaw (black area, majan operation zone kaw naw rai nga ai kaw)lam e hpyen dap e dai Tamil Tiger rawt malan ningbaw ni yawng hpe gap sat sharu kau ai re. Dai hpe asuya ni hpyen dap de shiga jaw ai rai tim, shawng lam de shiga lawan n du hpang hkrat mat ai majaw byin ai re, ngu htai kau nna shangut kau manu ai re. Dai hpang shata mi na jang, Srilanka asuya hpyen dap na dap awn daju wa Myen mung de sa chyai ai hpe Myen ni san la nna ya na zawn an nau ni hpe bai di wa ai lam rai nga ai. Ndai majan gaw the same model re hpe dum sadi ga.
KIO/KIA hte bawng shagu Myen hpyen n-gun jat nna KIA post ni makau shani jahkrat da ai gaw myit lagut rawng ai hpe mu lu ai. KIO/KIA ni gap jahkring sen htu ai hte tinang shawng lam de nga ai hpyen la ni hpe sanat hkum gap manu, ngu aming jaw dat ai hte rau, nayi hkum mi hkum lahkawng lapran laman (kadai pyi n chye kau dat ai sha) an nau ni a dap ni hpe hpya ayai kau na lachyum myit lagut ladat rai nga malu ai. Dai gaw Srilanka Tamil Tiger ni hpe shamyit ai strategy model nan rai sai.
Dai majaw Myen hpyen ni hpe an nau ni a post hte grai naw tsan nga yang shalau shanut, shabya ra na re. Hkyen sa wa ai masha n-gun, hpyen plan masing bungli n byin mat hkra tsan tsan e naw rai nga yang jahten kau ya ra na re. N rai jang tsang ra na re. Hpa garai n byin ai ten ndai zawn dum sadi na matu myu tsaw shawang myit kaba hte shadum dat nngai law.
- August 8, 2012 at 10:47 PM
- Anonymous said...
-
Awngdawm gumsan mung dan lu sai ngu kam ai.anhte mung anhte a amyu anhte a gumhpraw anhte a jawng anhte a rit kaw Tara hpe Karai kasang jaw sai.ha le lu ya..................
- August 9, 2012 at 2:29 AM


text:
New york UN rung daju
hte Myen asuya a dat kasa
rung hta masha n gun madun ai lamang galaw na re lam chye lu ai.
Laimat wa sai November 19 ya 2014
shani Wunpawng mungdan Shanglawt asu ya ,Laiza muklum woichyai bum Hpyen hpaji sharin nga ai ginra e Myen hpyen dap kawn
maja laknak kaba gap bun ai majaw du jawng ma 23 hkrat sum mat wa sai lam hte seng nna,UN mungkan wunpawng rung
hku nna ahkyak la ya na lam,
n gun sa madun lamang galaw samat wa na re lam chye lu ai.
Myen mungdan nga Amyu baw sang
ni yawng hte pawng hpawm let n gun madun ai lamang galaw na re lam mung chye lu ai.
American
mung dan hte Cannada
mungdan kata shanu nga ai Jinghpaw wunpawng myu sha ni yawng shang lawm sawa na lam Kachin Alliance kawn saw shaga nga ai lam shana dat lu nngai law...
N htoi
: December 6,2014
Ten
: 1:00 pm
Shara
:
(1) United Nation Headquarter,New York
(2) Permanent Mission Of the Union of Myanmar,New york,
Woi awn na
: Kachin Alliance
Hte Ethnic Nationalities and Friends Of Burma,
Matut Mahkai
mai ai hpa awn ni:
Slg : Sara Dr.Naw Mai maran
Shayi: Ja seng Mai La hkyen
Contact : 215 359 6679
Email : contact@kachinalliance.org
Mail to: Kachin Alliance ,PO Box 25097,Philadelphia,PA 19147


text:
* Ngai Sutdu n rai,
Matsan chyahkrai mung n rai;
Laikasi ni lahku;
Laikayan ni mahkyu,
Gamgu dai hkra tut tut garang mayu.
* Ngai Suthti n rai,
Ja gumhpraw n suh nngai;
Raitim ngai n matsan,
Gumgu rau myu hpe shapan;
“Gumgu mat jang, Amyu mat na,”
Ngai nachying tsang laq we ai.
*Ngai Hpyenjaubau n rai,
Laknak kaba n lu nngai;
Pyenli, modo, amyawk n lang,
Hpyen luksuk mung n lu nngai;
Ngai gaw Gamgu,
Maisau palah sha mi lu;
Magrau grang grang palah gap bun,
Hpyen hpe mangaq lu we ai.
*Ningbaw Ningla ngai n rai,
Matsun Du mung n rai nngai;
Langai hpe pyi awn lu n rai,
Raitim Ngai Gamgu,
Laika hti shawa ngai lu we ai.
* Ngai Tsidu kaba n rai,
Tsi lajang na atsam n lu nngai;
Raitim ngai Gamgu,
Gawngkya masha lakawn mayu;
Shawang amyit kabrat li ai.
*Share Ninghkring ngai n rai,
N share n shagan lu nngai;
Shanaq shagu Ngai Gamgu,
Yup n lu shanaq ni lawq la ai;
Hkrai shingtai garen laq nngai.
*Ngai shingni hpring masha n rai,
Masha shazai mung n rai nngai;
Ngai Gamgu, Nang hpe shalan lu,
Sumrai hte shangwi,
Manihpa hte shakre lu we ai.
*Ngai lawhpah myit marin,
Tinggyeng amyit n rawng nngai;
Ngai Gamgu,
Myu a, ‘Sailam’ shim dah mayu.
Shanglawt Tsing ( 1.11.2015)


text:
Myitkyina e mana na ai bawm gaw, Shwe Lann Ma (Golden Street) hte wan leng lam lai di ai shara makau, Aye Mya Thar Yar lawk e she re lam; hpyen mawdaw langai lai wa ai hpe hkap kapaw ai re lam; hkala nba hpa n nga ai lam tengman ai shiga na lu ai. Hka jaw poi mandat ni hta n re lam asan chye lu sai. Ya ten Myitkyina a sinpraw hkran de shana shagu Myen hpyen ni matut manoi lai bang dingyang rai nga ai lam mung na chye lu ai. Myitkyina Wanleng Daru e lawu mung na matut manoi lung wa ai Myen hpyenla hkrai aten tup kaput jawng nga ai lam na chye lu ai.
MYITKYINA E KAPAW AI BAWM
Myitkyina e mana na ai bawm gaw, Shwe Lann Ma (Golden Street) hte wan leng lam lai di ai shara makau, Aye Mya Thar Yar lawk e she re lam; hpyen mawdaw langai lai wa ai hpe hkap kapaw ai re lam; hkala nba hpa n nga ai lam tengman ai shiga na lu ai. Hka jaw poi mandat ni hta n re lam asan chye lu sai. Ya ten Myitkyina a sinpraw hkran de shana shagu Myen hpyen ni matut manoi lai bang dingyang rai nga ai lam mung na chye lu ai. Myitkyina Wanleng Daru e lawu mung na matut manoi lung wa ai Myen hpyenla hkrai aten tup kaput jawng nga ai lam na chye lu ai.
Labels: Jinghpaw Mung Shiga
1 comments:
- padang yesu said...
-
K K a mungga hte mung hkwi kau ai ladat mung galaw ra sai.W P myu sha yawng ya ten ladat shaw magam gun teng man ai hta gwi2 b l galaw ga.atsam ut shaw ga AUNG DAWM PADANG teng sha lu na re.
- April 15, 2012 at 5:48 PM


text:
Myit masin hte seng ai hkam kaja lam. Myit hte hkum hkrang hkam kaja lam gaw matut taw nga ai re, hkum hkrang hkam n'kaja yang myit mung n'pyaw ai hte hkam sha machyi chye nga ai. Machyi wa jang myi man n'sam mung numhkying numhkang ai hte n'ji n'mu hkrang ningsam n'tsawm wa ai. Dai hpang [depression] ni shang wa chye ai, myit n galu wa ai hte ding man hku atsawm n myit matut chye wa ai jaw masha wa hpe n'kaja ai hku mu chye wa ai, manawn masham n'ju n'dawng myit kaji chye wa ai the akyang shapraw chye ai akyang lailen n'kaja wa ai.shalu chye ai, kyang laban tingkyen myit rawng wa ai. Anhte a ma ni akyang lailen arawn alai hpraw ningsam kaja tsawm htap wa na matu hte myit gawp ai myit sumnung sumdi shi manyi ai zetlet kunghpan bawngring ai ma tai wa na matu myit hkam ja ra ai hte hkum hkrang hkam kaja ra nga ga ai.
[Ma ni a myit hkam kaja na matu kara hku galaw na.]
[a] Dinghku kata e ngwi pyaw ra ai. Dinghku n'ngwi n'pyaw yang ma ni ningma hkang [Trauma] ni lu chye ai. Kanu kawa tai ai anhte ni ma ni man e n'mai galaw hkat dan ai, Europa dan Korea-English hkan e madu jan madu wa galaw hpai shai na tai wa jang ma ni nna hkra ma ni n'mu n'chye hkra ma ni n'na ai shara shing n'rai ma ni yup jang ma ni the tsan ai shara ni hkan myit ra hpai shai hkat yang kaja ai.raitim tatut hta n'galaw nga ga ai zawn n'chye ai zawn n'chye masu nna galaw shalai kau chye nga ga ai. N'lu sharang n'dang hkam jan lu chye nga ga ai. Dai gaw hpang na ningbaw ni a matu dingbai dingna tai shangun ai re the myit ningma hkang kaba ni jaw chye nga ga ai, madu myit machyu ai marang e hpa grai n'chye ai san seng ai ma ni a myit hta n'tsawm ai ningsam chya ya chye nga ga ai. Ma ni a matu gaw n'ta ngu ai simsa shimlum dik ai wa hpang htingnu kaba sum sing kaji hte bung ai re, dai anhte sak kaba wa tim myit garen yup n'pyaw lu sha garen ai ten n'ta de bai wa mayu ai zawn nu a n'ta hpe dum dik ai re, kalang lang yawn hkyen myit kaji ai ten N'ta de nu a lahpyen shingma de bai wa mayu ai re zawn kamhpa shara myit mada shara galaw bungli yawng n'awng dang wa yang nu a shalan shabran sharin shaga nsen bai na mayu ai re hte n'ta de wa mayu dik ai.shimlum ngwi pyaw ai n'ta tai ra ai. N'ta ngwi pyaw na gaw kanu yan kawa gawlit nga dik htum re.
Grau nna annau ni buga hkan gaw ma woi na ma gawn lajang na kanu ni a lit re ngu ai hku sha sawn la galaw chye nga ga ai. Ma hkrap wa jang ma nam sa wa jang ma ni lama ma byin wa jang kanu e nanu e nga, wa la ni madu hte n'seng ai zawn nga chye ga ai. Nu num ni man de gaw ma noi ba tawn hpang de gaw shingnoi gun rai n'shu n'shang pu ba taw nga tim wa la ni gaw hkayawm sha gamawng kau rai madu hte n'seng ai zawn ma ba nna mam htu hka ja shut shadu u wa yaw ai ni gaw num ni lit ngu ai hku yu shalai kau chye nga ga ai. Anhte wa la ni bungli yawng hpe prat madang hta hkan nna n'lata ai nu num ni hpe garum la ra nga ga ai. maigan hkan gaw n/l n'lata ai madu rau ai hta hkan nna rau shadu sha ma hpe mung woi ya rai kawa a tsaw ra myit ni hpe dang lu ai ten hta madun shakut ra nga ai re. Ma ni kamhpa gin ai myit marai hpe madun ra ai.
UN kaw nna [The convention on the right of the child] hta e n'dai hku lawm nga ai.
Articles 5&18 [respect the right and duties of parents - [end recognize that] both parents have common responsibilies for the upbringing... of the child ' A family, -India.
Ama ni hpe sharin shaga yang kayet nna n'mai sharin shaga ai. Dai ni rawt jat galu kaba ai mungdan ni hta ma ni hpe gayet nna n'sharin shaga ma ai hte jawng ni hta mung ma gayet nna n'sharin na matu Tara ritkawp tawn da ai re, ma ni a bawng ring sawn hpan chyechyang jat wa ai ten adup sharin shaga kau yang ma ni a bawnu mak mat chye ai hte ma ni hpe jahkrit nna mung n'mai sharin ai, jahkrit nna sharin kau yang ma ni a bawnu makpat mat ai hte myit masam n'sa ai hte madu nan gwi gwi hte n'chye galaw chye wa ai. Madu hkum hpe kam hpa chye ai myit yawm mat ai. Masha ni galaw ai hpe kasi yu nna ma ni hpe sharin shaga lam madun ga, grau nna gaw kanu yan kawa a tsaw ra ritkawp kata kaw lani hte lani kaba wa nna K K mungga Tara hta kaba wa hkra karai tsaw myit hte lam madun sharin shaga ga. Ma ni lam n'yit na matu mungga Tara the shading ya nna dinghku a tsaw ra ritkawp Tara kata kaw chye nga chye pyaw hkra sharin shaga lu hkra anhte kanu kawa ni hkam sharang let lam madu sharin shaga la ai gaw madung re hte lit kaba re. Anhte mung myit kalu ai hte hkam sharang shakut nna anhte kanu kawa tai ai ni shawng myit masin hpe kalai shai hkra arawn alai kalai shai kau ra ai.
Masha ni tsun ai ga langai mi nga ai anhte myen ni hte nyi htep kanawn chye ai ni gaw manawn masham chye ai.masu magaw chye wa ai gaw ma ni hpe sharin shaga n'jaw ai majaw re. Ma ni masha ni kasha hte galaw hkat wa yang myen gaw [ma dang hkra htwi u, n'dang jang Wa sa garum na n'dang n'mai ai] sharin chye ai dai gaw shut kaba re. N'sam mu, yu nna, galaw dan n'na sharin matsun nna chye na ai myit jasat kyang lailen hkum hkrang bawnu machye machang ni lani hte lani rawtjat galu kaba ra ai.
Bai ma ni a man hta byin mai ai hku jum hte sha mi rai rai sha na re da shatawt kau na re ngu atang ahpa re ga n'mai tsun ai atsawm lu sha hkra hkrat lu sha lubu lu hpun hkra shakut na re, kanu e shan sau sha gaw man man lu sha hkra shakut ga i ngu ma ni a myit rawt myit jasat shatsaw ai ga ni sam bang ra ai. Ma ni hpe sharin ai shaloi myit n'su yang n'tsaw ra ai.n'byin n'tai n'hkaw yang n'tsaw ra ai ngu tsun sharin chye nga ga ai. Kaja ten n'kaja tim byin tim n'byin tim madu saidaw saichyen re. Myit su ai ngu gaw hpa ta? Kaja tim n'kaja tim madu saidaw saichyen re majaw ma ni gawngkya na zawn re myit numshe shang wa na zawn re hpe sharai shaga chye ra ga ai. Lama ma ni shawun wan zawn re lama ma shaga kau jahten kau rai yang ma hpe agin agan adut kau ai ngu ga, ga mat hten mat ai mung kadai bai shabai ya lu na ta? Ma mung machyi ga mat hten mat ai mung bai lu na n're majaw byin lai mat ai hpe sharai shading myit galu hte lam madun sharin ai gaw ahkyak dik re. Kanu kawa ni tsun ai hku makau grupyin a man e si manyi hkra sumnung sumdi chye ai myit su ai ma ngu tsun lu hkra kasi kaja madun ra ai.
Ma ni hpe langai ngai hte shadawn shabung nna sharin ai,jaw ai lam hpe matu dim hkra n'madun dan lu ai n sharin lu ai rai yang ma ni myit hta n'tai ai n'mai byin ai nga myit rawng wa chye ai. Tinang hkum hpe kam ai myit [selfconfidence] nga hkra sharin ra ai. Ma ni a myit wanglu wanglang byin hkra [freedom] rai ra ai. Dip gamyet atit anang n'mai dip shangu ai. [pressure] n'mai jaw ai. N'dang nla n'byin n'mai shadut nna n'mai galaw shangun n'mai sharin ai. Wawra hkum galaw n'dai hkum galaw nga hkang shakyin ai lam n'nga hkra madu nan madu chye galaw chye wa hkra ladat tam sharin u. Madu lahpan chye tsap hkra sharin ya ra ai. Dai ni annau ni gaw kasha pyi dap grup wa tim kanu kawa ni hpe kam nna dinghku de chye nga ga ai hte ma ni kamhpa yula gin ai kasi kaja madun lu ai kanu yan kawa chye tai hkra shawng shakut ra ai. Myit jasat labau kaja ni sam bang dawk bang ra nga ai, ma ni chye tsun chye shaga ai kaw nna kasi kaja ai mau mwi kadun ni hkai dan nna dawk bang ra ai myu sha labau hpe tsun dan ra ai.
Lawu de [child's right article] langai hpe knowledge hku ka da nga ai. Articles 28&29 [state signatories must reccognize the right of the child to education [that develops] the child's personality, talents and physical abilities.]
2-Hpaji byengya [Wisdom]
Hpaji byengya hte seng nna lam 2 hku tang madun mayu n'ngai.
[a] Laika hpaji [Education] mungkan hta laika hpaji gaw masha langai mi a rawt jat galu kunghpan chyechyang wa na matu laika hpaji gaw ahkyak dik re zawn mungkan hpe shawng de lawan galai shai shangun rawtjat galu kaba shangun ai mung laika hpaji re, anhte kanu kawa ni gaw ma ni hpe laika hpaji grai chye shangun mayu nga ga ai. Janmau law law gup nna sara kaba law sarawun law, engineer law nga grai byin shangun mayu ai dai zawn byin ai ni hpe she hpaji chye ai ngu myit la shadu chye nga ga ai. Sara wun engineer n'byin tim anhte ma ni gaw jaw ai n'jaw ai hpe chye ginhka shen maram chye ai nyan hpaji machye machyang chye na she grau ahkyak ai. Jinghpaw ga malai nga ai hpaji she chye tim byengya n'rawng yang hpa n'rai nga ga ai ngu hpe dum chye ra ai.
[b] Ning Tawn hpaji [Talents] anhte ma ni hpe sarawun byin ra aisara kaba engineer byin ra ai nga atik anang laika chyu chyu galaw shangu rai nau galaw jang [pressure] nau jaw law ai jaw atik anang dip sharin ai nau law ai jaw bawnu n'kaja mat wa ai ni law law nga wa ai.ma n'kau mi laika hpaji hta n'byin tim shi kaw e lama ma ningtawn ai atsam marai langai ngai gaw rawng nan rawng ai re. Anhte a ma ni hpahta ningtawn ai kun? Hpa hpe grau myit lawm shakut chye ai kun? tam sawk san yu na shi hpe n'gun jaw ai hte [professional] langai byin hkra madi shadaw ya ra ai. Ma a [telents] ningtawn ai gaw football tennis, painting zawn re lama ma sharawng ai kun? ngu ai hpe n'gun jaw lam chye madun ra ai.
3- Makam Masham lam [Faith]
Anhte kanu kawa ni jet ai christan byin hkra hte jet ai christen dinghku langai byin hkra madu yesu hpe kaja wa chye na hkapla ai ma langai byin hkra makam masham hta ngang grin ai kasha byin tai hkragrai n'shangai shi ai kaw nna hkritung ten kaw na ten shagu kamsham dik ai hte aja awa kyu hpyi ap nawng ra ai hte christu yesu hpe shawng shachye ya ra nga ga ai. [Samuela laika langai: 1] samuela a kanu Hana gaw hkritung ten kaw nna karai kasang hpe kamsham ai hte hpyi ai ap nawng ai hpe mu lu ai. Madu hta makam masham mungga hta chye pyaw chye nga chye hkan sa na matu sundag sahool jawng kaw na nawku jawng sa shaman ya ra ai. Shinggyin nauna myit rawng hkra mungga hte sharin ya ra ai. N'mai hkrit ai tim hkrit hkunga chye hkra sharin ra ai. Nawku jawng man man woi sa ra ai. Anhte shada da tsaw ra myit hkrum kamsham kam hpa myit manoi lam madun ai, jaw ai n'jaw ai, tengman san seng dinghpring ai tara lang ai hpe mu chye sharin la lu na hte shi hkrai mungkan a ningsin kaw na ninghtoi hpe tam mu wa let madu lahpan hta tsap nna mungkan hpe awngdang ai de chye hkawm sa wa hkra sharin lam madun ra ai. Mungga Tara gaw masha hpe lam n'yet hkra shading matsun ya ai kam sham myit hpe sharai ya ai. Myit marai atsam ningja rawng hkra n'gun ban ya lu ai. Anhte matu manang kaja kamhpa gin dik ai anhte hte galoi mung rau makau kaw nga nga ya ai, pyaw tim n'pyaw tim, kaja tim n'kaja tim, rau nga ai chyalai n'gun rawng ai hpawt ni na ten hpe tau chye ya lu ai madu re.
[4] Tsaw ra myit [love]
Tsaw ra myit ngu ai ahkyak dik htum rai nga ai zawn tsaw myit ngu ai wa utik n'ju n'dawng, myi prwi n'pru ai mung kan hpe up kau lu nga ai mungkan hta kaba dik htum ai laknak mung tsaw ra myit re. Tsaw ra myit ngu ai myi n'mu ai zawn Na mung pat mat chye ai hte kalang lang n'gup mung ma a mat chye ai. Tsaw ra myit ngu ai kaba dik ai balen tuk ngang tsi kaba mung rai nga ai zawn masha hpe si shangun lu ai hte hkrung shangun lu nga ai. Anhte ma ni hpe hpaji byengya chye na matu shakut ai lit nga ai majaw myit dum shakut shaja ai raitim tsaw ra myit rawng hkra sharin ya na malap chye nga ga yang kaman lila sha rai nga ai. Sinlum ai tsaw ra myit jaw ya na, shimlum shing gang makawp maga ya ai tsaw ra myit jaw na mung malap chye nga ga yang singgu krin byin shangun ai hte bung ai. masha ni tsun ga ai Jinghpaw ni tsaw ra myit gaw ahkyak jang she pru wa chye ai nga, nyi dik ai tara hpe shinggan nna, shani shana yup tim sha tim rau rai nga ai madu shan kata na sai lam woi nyi nsoi machyi tim rau re ai tsaw ra myit hpe shinggan nna n'ju n'dawng pawt sindawng rai mara yu bak hta n'ji n'mu sak hkrung shangun chye nga ga ai gaw yawn hpa rai nga ai zawn simsa lam a hpyen kaba re. Anhte ma ni hpe chyum laika na sakse tsaw ra myit ni hpe law law tsun dan sharin ya ga, masha ni hpe chye tsaw ra hkra hte masha wa hpe chye matsan dum chye na ya ai chye tau ya ai myit ni hpe sharin ya ra nga ga ai.
Kara hku sharin ya na.
[a] Ma ni man kaw anhte kanu kawa ni tsaw ra myit madun dan ra ai.
[b] Kahpu kanau shada tsaw ra hkra, matsan dum chye hkra kanu kawa ninan kasi madun sharin ra ai.
[c] Tinang a htingbu htingbyen, manaw manang ni hpe anhte kanu kawa ni kaw nna tsaw ra myit madun dan ra ai.
[d] Ma ni man kaw kaga ni hpe n'ju n'dawng ai lam n'mai tsun ai.
[e] Dusat dumyang hpun kawa nampu nampan ni hpe mung tsaw ra chye hkra anhte nuwa ni nan sharin ya ra ai.
[f] Karai hte Nu Wa myu hte mungdan, madu hkum hpe sak hte rau chye tsaw ra hkra sharin ya ra ai. Shaloi she dam lada dik ai shawang tsaw ra myit hte hpring nna ding hkrai tigyeng myit n'rawng ai sha, dam lada ai shawa myit hte masha ni hpe n'tsaw gin ai ni hpe tsaw ra chye wa na re. Karai hpan da ai mungkan hpe tsaw ra chye ai myit su ai shaga madat ai kanu kawa ni waw dat ya ai lam hta myitmu myit hkut hte chye hkawm sa wa lu hkra anhte nuwa ni nan lahpa kalai sharin shalat ra ai. Myu hte mungdan a matu machyi hkam n'na myu hte mungdan hpe hkye shalawt ya lu ai ningbaw ningla law law shangai paw pru wa lu na hte. Shinggyin masha ni kata kaw tsaw ra Tara kanu shanu nga ai zawn masha a n'tsa kaw Ritkawp Tara, mung up Tara, de n'tsa kaw Karai a Tara hte Karai anhte hpe up hkang nga ai re.
Matut nna masing masa, ngasat ngasa hkrang, labau ginru ginsa, mung up Tara kanu, mung masa, ninggawn mung masa lam yan ni hpe shalen dan lu hkra naw shakut na n'ngai.
Laika hti ai yawng hpe tsaw ra hkungga let,
Baren Numraw
19/7/2012


text:
Simsa ai annau ni a lamu ga hpe kasu gabrawng hkra galaw ai, kasu gabrawng hpung gaw myen hpyen hpung she re. Tengman ai tara lang ai, mung shawa duhka hkrum yang, mung shawa a lawt lam tam ya ai, makawp maga ya ai, kamhpa shara tai ya nga ai, mung shawa a kanu kawa hte bung ai KIO/KIA kaw she kayin wa, KIO/KIA ni a lam woi ai npu de she wa shing byi nga ai gaw, Shanglawt KIO/KIA madaw asuya majing rai nga ai. Mung shawa a shimlum hpe asak hte makawp maga ya nga ai gaw KIO/KIA annau nan she rai nga ai majaw n'dai lang gaw teng majan dang nan dang na re ngu ngai hku nna kam nan kam ai. Tinang a akyu ara hpe n'tam ai asak ap nawng nna, tinang lu lawm ai lam yawng hte sak jaw ai share shagan myu tsaw mung tsaw ningbaw ningla ni hte magam gun kaji kaba yawng hpe shagrau sha "a" hkungga jaw nga ga ai zawn annau ni hpe galoi mung lam woi ning shawng kaja tai ya na re ngu kam ai.
Annau ni gaw moi kaw nna Democracy lu taw nga sai amyu ni re, annau ni kam sham ai Wa Karai gaw shinggyin ahkaw ahkang hte hpring tsup nna, wanglu wanglang shanglawt ai hte madu a dashi sali wuli hkam la lu ai hpung shingkang hte hpring nna, kasha ngu a tsang du na hpe ra ai jaw, annau ni gaw masha a lu gin ai ahkaw ahkang hpe hkungga ai hkan sa ai re, dai majaw annau ni gaw democracy lu nga chyalu re.
2008 a punwi kaba hte bung ai jut shagu hku nna shamu n'lu hkra, grup grup de nna madi jahkrit tawn ai masa hte bung ai gawda ai tara kanu masing kaw nna mung annau ni gumrawt pru lu sai, myen amyu kaba ladat myu shamyit masing gaw hpan masum, n'gam masum hku nna hkrang shapraw sa nga ai hpe jau jau kaw nna mahkyen tawn ai lam asan mu chye mai nga ai.
A-Simsa ai masa hte 2008 Gawda ai Tara kanu hte n'tsa lam sanap hka chya tawn ai ladat.
B-Akawng yawng hpe daw agrawp kau ya nna, laknak yawng zing madu kau lu hkra u shoi dun tawn nna ra ai de gang kayin, ra ai hku hkang shangun sha mai hkra, shanhte n'pu kata kaw dung apyet tawn nna, BGF jarit sin dap kale shangun ai. N'htu n'shan n'tsa BGF masat mara tawn nna la yang mung dip marun sat na,n'la yang mung gap sharu sat na.
C-2008 gawda ai punwi kaba pahkam hta mung annau ni lawt pru wa sai. BGF n'htu n shan n'tsa hkawm shangun ai kaw na mung lu lawt pru wa ai jaw myen ni a nyanchyang nyan hpraw htum hkra shachyai yu tim annau ni a tengman ai lam hte myu tsaw mung tsaw myit hpe n'dep lu ai jaw hpang jahtum gaw shanhte myit tawn chyalu re ai jinghpaw ngu mying ai yawng hpe sat sharu na sang gang kaw lat gyi Chang yin hpe gap sat nna labau shang sat sharu hpang wa sai re. N'gun kaba laknak hkun shingja n'bungli du hkra lang nna sat sharu nga sai re.
Myen gaw moi kaw na myit n'san n'seng dik ai hte annau ni hpe mana shachyoi nna, dasang dang gamyet sha ai, shanhte myit jahkut tawn chyalu re myu shamyit masa hpe shaning galu mahkrun tam nna tsang hte tsang n'gam hte n'gam grau grau shaja mazut ai masing jahkrat nna annau ni hpe shanhte a up hkang sha masha mayam langai hku byin hkra hte ya hpang jahtum myu shamyit singgu krin byin hkra tatut galaw nga sai.dai zawn re kaw annau ni naw mana nang sayang gaw dai ni na zawn re ten gaw hkrap nna tam tim bai lu na nrai sai.Tsaban kahtap nna myit mada makun tim bai lu na n'rai sai. Dai majaw ladat kaba hte matut gasat tik tik rai yang she mai kaja dik sai. Jum nawng hpaw nna Jinghpaw ngu ai shing teng amying lu ai shani kaw nna annau ni hpyen majan gasat hpang wa ai gaw Hkaw hkam arawng aya hkalut hkra,hkaw hkam atsang kaw na darat daroi byin mat hkra gasat ai. Dai kaw nna majan hta shangai majan hta sak hkrung majan hta si rai tsa ban law law shalai kau wa saga ai. Shaning galu n'gaw htawt hkrun lam galu hkawm nna majan je yu wa ai byin mai ai hku nga shalai hkri tung kaw na majan gasat chye ai ni re majaw, myit ja ai, magrau grang ai, myit gumshem ai reng ai grang ai share ninghkring hpyen jaubu grai pru wa sai re. Gin htawng jaga gak makru muhkri sha mayu ai gumshem Du magam Kum ja magam hpe mu dip dip sat kau ai hkrum hkra gumshem ai myu re.
Hpyen Jaubu Maha Hkin Du La, Bang Gum Zau Tu, hpyen Jaubu Naw Seng hte Gumshem magrau grang ai kaji kawa grai law pru lai wa sai zawn annau ni yawng mung hpyen majan hta shangai pra wa ai hkrai re majaw yawng magrau grang ai. Anhte a makau grup hte mungkan hta majan n'nga yang kaja dik htum re, hpyen majan a jaw hkrap ngu hkrap ngoi, yawn hkyen madai hkrum ai, si hkrung si htan hkrum ai, dinghku masha shada hka bra ai. Sutgan kata singgu krin byin hkrum ai. Dai hpyen majan gaw jahkring kau lu yang gaw kaja dik htum re tim masha n'kau mi a dusat myit rawng ai, lamu ga kashun malu masha n'sun n'ang kashun, n'tara mung maden, zingri dip chye ai ni kaw na lawt lu na matu annau ni n ra dik ai majan gaw matut gasat ra ai.
Shaning galu majan hta shangai, majan hte hkrung, majan hta si ai prat kaw nna dai ni du nga ai annau ni prat hta gaw majan n'dai hpe Padang dip la ai hte jahkring lu hkra majan hte gasat dang la ai hte annau ni a galu dik ai majan chying hkraw hpe labau jaw ai lit n'dai mangam nga hkra, ngut kre hkra hpyen majan hte gasat shamyit awng padang dip la ga, annau ni lamu ga mungdan hpe htawm hpang de galoi mung majan ngu ai n'gasat ra hkra myen tai hpyen hpe labau shang prat tup jaw lup matsing hkra ja ja mazut mazut gasat shamyit kau ga, shu mashi ban du hkra majan ngu ai hte tsan gang mat nu ga annau ni ahkyak la nna gasat dang la kau ra ai.dai ni gaw gasat nan gasat ra ai.hpyen majan hte hpang ai re majaw hpyen majan hte moi ji jaw nat jaw prat nna gasat ai majan hkrun lam galu hpe jiwoi jiwa ni a gawmai gawsha gumgun gunhpai labau lit hpe dai ni annau nia lakhtak hkristan prat hta simsa bawngban ai hte n're sha majan hte nan jahkring shangut la ra ai.
Shaning galu majan sha gasat ai myu, n'gaw galu htawt hkawm hkrat wa ai myu sha re majaw ngasat ngasa lam,galaw lu galaw sha lam, hpaga yumga sutlu nga mai lam, shinggyin nauna myit,shinggyin ahkaw ahkang hkalut,makam masham ningra, htung hking laili laika, hpaji hparat, rawt jat bawngring lam, hkam kaja lam, hprawng yen hkawm rai lamu ga yawng sum machyi dik wa saga ai re, myit kata e mung tsu machyi hkrum dik saga ai re majaw dai ni gaw hpang jahtum n'gun lu malu dating dik nna, matse labye hpyen gumshem hpe annau ni a lamu ga kaw na moi jiwoi jiwa ni a gawmai gawsha hka ding hpe wa lu hkra hte n'sun n'ang zingri roirip sat hkrum ai, jamjau duhka hkrum ai, si hkrung sihtan hkrum ai maroi nni hkam jan n'lu na daram hkam sha,zingrut htu hkrum ai,du baw law law arang bang lai wa sai, bunglat hka kaba hpe shaprai lu hkra hpyen majan hte nan padang gasat shamyit shaprai la ra sai ngu n'gun jaw mayu ai.
Bawngban sa ngut shagu hpyen n'gun grau htu lung ai, bawngban sa shagu anhte hpe kaja ai hku mu na malai,simsa lam, mung masa bawngban ai de sa na malai grau dip matsut htu matsut lu hkra ladat tam wa ai. Annau ni hpe teng mung masa bawngban mayu ai n're, simsa mayu ai n're asan chye gin nga saga ai, rai yang hpa majaw naw bawngban ra nga ai kun? Ningbaw ningla ningbaw kaba masha kaba ni e, hpyen masa teng shayawm ai lam n'nga yang bawngban n'sa ai maram yu ra ai. Dat kasa hte laika hte lapran Slg hte matut jahkrup sa sha mai na re ngu mu ai. Grat dagra re masa n'mu ai kaw annau ni sa bawngban ai gaw mana shachyoi nga ai sha re.ja ja la yu ga. Myen hku na teng mung masa bawngban mayu ai, teng simsa mayu yang hpyen masa shayawm kalai ra ai. Myen hpyen ni masat ai shara du hkra htingnut ra ai.
Dai zawn re kaw bawngban sa yang lachyum n'pru ai hta n'ga annau ni a ga mung namnak n'nga ai, ma gin sup chyai ai hte bung nga ai, myen a makdwi shalen jaw ai hpe sha mayu dik ai ma myit n'su hte bung nga ai law sung sung madu galaw nga ai hpe ja ja li li naw n'htang myit yu ga.myen tsun shagu kam ai myen a n'gup n'kalap dat ai sha ra nga ai le, ningbaw kaba ni e nanhte a n'gup ga hkaw mi gaw yawng a sari, yawng a asak re hpe bai naw myit dum ga. Magrau grang ai myu ya gaw myit kya ai zawn kalai shai lawan chye nga ai gaw hpa rai na ta? Mung shawa ni myit ung ang chye wa ai, Wa galaw ai n'jaw ai nga madu kasha ni madi madun wa chye ai.
Dai ni ndai ram singgu krin byin hkrum saga ai, ningma hkang kaba hkrum saga ai, matsan sayang labu waw ai n'mai kaya chyai ra sai, n'mai hkrit chyai taw nga ai, agam chyai nga na ten mung lai sai, annau ni hpe asan sha sat shamyit, singgu krin byin hkra galaw sai ngu ai gaw hkrung tim jasi hte bung hkra galaw ai re, dai zawn re kaw kadai pyaw lu na ta? Kadai wa kaja ai ngu tsun na ta? Galaw ai ni madaw pyi n'shayawm ai, katut hkrum ai sat hkrum ai ni madaw naw tawngban ga ngu ai gaw tara nau lai sai. Dai ni na ten gaw annau ni shayawm ya gaw gara hku mung mai nan n'mai sai.
Mung masa party chyawm hpaw nna rapdaw kaw bawngban shangut la ga ngu ai Slg. ni hpe mung mau dik ai, hpa n'chye galaw yang madu nta madu dung, madu na madu jum, madu shat sha nna n'gup matsut tawn nna nga kau yang pyi kashu kasha myu sha ni matu kaja dik na re. Ra lata pyi n'mai shang ai, myu kata kaw myit ashun hkra myen a mayam tai mayu ai ni myu kata na shan kata na byet kanu tai mayu ai ni labau ka n'tsawm hkra galaw mayu ai hpu shawng hpuba ni hpe mung mau ai.singgu krin byin nga ai ni hpe naw wa yu la nna party hpaw na hku she galaw yang kaja na re. Hpyen yen tsin yam ni ra lata naw wa galaw la nna rapdaw shang mai n'mai wa dawdan shagrin la yang kaja na re. N'lung chyinghka kaba pat tawn ai kaw shang mayu ai, lang hte lang shang yu nna baw madaw hpye waw mat na, Uhka hpawng hta U tawng shayi sa tai na kun? Madu hkum hpe shawng matsan dum nna myit jahkut u.
Dai ni ten gaw annau ni mazut dik ai majan hte jiwoi jiwa ni a hka kaba da, dai byin hkrum hkra nga ai majan hka hpe du labau jaw ai majan hte matai htang magrau grang dik ai hte mazut ja dik ai hte gasat shamyit adawt shakre na ten she rai sai. Htawm hpang annau ni kashu kasha ni majan prat hta n'shangai nu ga, majan gasat ai hkrun lam galu hpe dai jang shangut majan baw hpang shakre majan shatai ra sai ngu myit ai law.
Myen masu sha dip sha, dang sha, roi sha, zingri sha ai nau hpau sai, n'mai shayawm ya sai, annau ni mung sat na nat na, shagrawt na de ja ja mazut zut gasat ga.
Yi ngam ngut nu ga. Myen tengman ai lam galoi tsun na ta?
Baren Numraw


text:
LAIZA DE 105MM GAP BANG
Labels: Jinghpaw Mung Shiga
5 comments:
- la htaw brang said...
-
ok..grai ka ja sai..an hte myu sha ni gaw.k.k.wa hte rau sha hkawm sa nga ai ma jaw an hte hpe hkra na kaw ma du e ga yat yen kau ya ai rai nga ai.
- April 28, 2012 at 12:29 AM
- kai hka hku said...
-
Ga ning rai na shing gyim myit n rawng ai myen sa wa ni shan hte hpe matsan yang gaw an hte hkum nan jahkung sat si ai hte she bung sai shan hte myen mare de mung ah myawk gap yu ga le
- April 28, 2012 at 1:06 AM
- hkunman said...
-
Dai Hangkai Bum kaw dap jung nga ai Myen ni hpe.n-ra hte shan she n-mu tam mat hkra, a-ga hte gayaw gaya sat gap sharu mu dai ni gaw n-galaw n-mai ai lam re.
- April 28, 2012 at 1:43 AM
- nhkai tangbau said...
-
dai laiza hte ni ai myen dap ni.laiza gin jaw a shim lam hta tsang ra na zawn re myen dap ni hpe lawan ai hku shamyit kabai kau yang she grau kaja na re,majoi shanhte ni sa wa ai hpe sha hkap ninggang chyai ai baw nrai sai law.
- April 28, 2012 at 3:28 AM
- nhkai tangbau said...
-
dai laiza hte ni ai myen dap ni.laiza gin jaw a shim lam hta tsang ra na zawn re myen dap ni hpe lawan ai hku shamyit kabai kau yang she grau kaja na re,majoi shanhte ni sa wa ai hpe sha hkap ninggang chyai ai baw nrai sai law.
- April 28, 2012 at 3:29 AM


text:
ဖားကန္႔၀န္ထမ္းမ်ားအား ဗမာအစိုးရတာ၀န္မယူေႀကာင္းႏႈတ္မိန္႔ထုတ္
6 comments:
- Anonymous said...
-
WP hpyen Yen tsinyam ni hpe pyi laja lana gawt ai Myiwa ni hpe anhte Hpakan ga na mung laja lana gawt kau ra na re. Hpakan de majan byin wa hkra mung myen hte myiwa ni KIO/KIA hpe warhpan nkam bang ai majaw myen atsuya hpe shijaw ai majaw byin majan byin hkra mung shan hte hpang dat ya ai majan re. Dai majaw myiwa hte myen hpe laja lana gawt kau ra ai ngu mu mada ai law.
- September 11, 2012 at 1:06 AM
- Anonymous said...
-
MI WA NGA JANG GAWT,,,,,,MYEN NGA JANG GAWT,,,,,
- September 11, 2012 at 8:00 AM
- Anonymous said...
-
Yawng hpe jep nna rim zing da mu. Shan hte laja lana nga wa ai aten hta bai jai lang ra na re.
Masha shada bai galai ra ai ten hkan na matu law law shye naw rim da mulu.zen ga yaw.
- September 11, 2012 at 8:13 AM
- Anonymous said...
-
Simsa lam la da ai ten k.i.a hpe myen ni a wansat dap ayan mitat ram pi nhkrit , nhkungga shanglawt hpen dap hpe hpa zawn nnawn ai ndai myen miwa ni hpe ya atsawm sha sharin shaga mu, myen hpen du ni hpe sha masha shadu ai ndai miwa ni hpe nut mu, gau kau mu.
- September 11, 2012 at 2:28 PM
- Anonymous said...
-
majoi aming chyu n jaw hkat ga, nang nan mung shang lawm na galaw ga i.
- September 11, 2012 at 4:54 PM
- Anonymous said...
-
Myen hte miwa ngu ai ni gaw abaw ni bye ya,Maidang ni htawng ya rai jang she ga kaja pru wa ai re.
- September 11, 2012 at 5:48 PM


text:
------(1)USA mungdan hte moi na hta madang tsaw ai hku Jing Hku galaw lu sai lam,
Lam (2)Dai ni an hte Kachin ,Wunpawng myu sha ni Mungdan (27) de shanu nga sai ,
num htet ga : Dai Mungdan 27 ,Mungkan mungdan shagu Kachin wunpawng hte seng ai Rung jung lu hkra shakut sa wa ra na lam ,
Lam (3) KIO/KIA hpe lam shagu hta kam hpa taw nga ai hku nre sha,, ''nan hte'' ''an hte'' yawng rau jau gaw gap la ra ai dum ga,shakut ga.
Lam (4)Dai ni an hte KIO/KIA woi awn ai num daw ,,Daw Kaba (3) tsang hta du nga sai re.Mung shawa hte ta gin dun nna galaw sa wa nga ai re,
Lam (5) Dai ni an hte shada Kam ga,myit hkrum ga rau jawm galaw ga.
Lam (6) Mung masa hpung tang hpaji (Political Science)hku nna matsun tawn ai lam hta Mungdan, myu sha ''ngai'' ngang grin masat masa tai wa lu na matu lam (3 ) nga ai. Laililaika Hpaji hpe mung madung dat nna galaw sa wa na re.
Lam ( 7 ) Ning gawn mung masa ( ndai daw hte seng nna gaw yawng mung chye sai,nchye ai ni mung chye lu hkra hkaja la ga) Dai ni ndai shara kaw gaw nau nmai tsun ai..
Hugawng media hku nna lahta na gabaw ni hpe chye na la lu ai hku daw hte daw post galaw mat wa na nngai. Grau nna Yawng chye chya lu rai nga ai NING GAWN MUNG MASA laika ngau hpe Nkau rai nchye shi ai ni chye lu na matu kalang myi bai daw hte daw post ka bang dat na nngai.
HugawngKachin Washington DC
by Zawzaw Zaw.


text:
Daini Shanglawt lu na ten,
Ihteng myit n mai garen;
Annau ni myit kahkyin jang,
Sikhkwisha! ngu, amyit gang;
Hpa hta wa dau na rai ta?
Dau taw na shara n nga;
"NDAK, KDA, DANG GU DANG,
AWNG WA LASANG;
Lisu, Rawang, Jinghpaw, Maru, Lashi, Azi,
Annau ni majing asai ni;"
Wunpawngsha ni hkrai she rai,
Shada sat hkat gaw n mai;
Rawt m'lan labau yu ginhtang,
Numshe shang ai kade lang;
Myit n hkrum sharaw kawa,
Tai wa majoi she roi sha;
U hpe yu ti uyawm wa,
Ladat htum hkra roi bang wa;
Shada mala hka majaw,
Tsawra myit ni hkoi na maw;
Pu gang sin m'chyi rai ga le....,
Chyasam zawn myit hkum numshe......;
Dagam ga tsun hkum sharawng,
N teng man wa hte hkum pawng;
Shada Sin m'chyi nga ga yang,
Kaning rai sumprat n shang;
Lam sh'gu hta nja nhpra,
Shada tsaw ra sin dun ga;
Si mat wa ti Sumsing du,
"Aka law!" nga jang ginhtang yu;
Dai d'ram tsaw ra ga yang she,
Tai wa aten n mai gare;
Annau ni tsaw ra nga na,
Madung ahkyak dik rai nga;
Tai wa hpang de hkum gayin,
Daini ya jang sai kahkyin;
Shanglawt ndau nhtoi m'sat,
Sikhkwisha! ngu, jawm gasat;
N-gun yawng jawm kahkyin da,
Wunpawng Mungdan gap di la;
Sai ga shaga saga le.....oi,
Kahkyin gumdin ga le......goi!
Shanglawt Tsing
24/4/2012
SIKHKWISHA!
Daini Shanglawt lu na ten,
Labels: GA SHAGAWP


text: Wunpawng Mungdan Shanglawt Asuya Sam Mung daju Dap Ba (4) npu ginra rai nga ai Yi Hku mare kaw July (1) ya shani hta majan byin ai majaw myen hpyen la ni gaw mara kata mare masha (20) hpe rim woi mat wa ai hta na n kau mi hpe bai dat ya sai lam shiga na chye lu ai. N dai zawn rim woi la hkrum ai ni kaw na marai (3) hpe gaw grai adup zingri kau ai lam, n dai (3) hta na (2) hpe gaw dat ya nna Slg. Galai Zau Ba ngu ai wa hpe gaw ya du hkra n dat ya ai lam shiga na chye lu ai. Slg. Galau La hpe gaw ladu lai hkra a dup zingri nna ya du hkra dat ya ai lam n nga ai sha n ga, si ai hkrung ai pi n chye ai lam hte gara kaw rim tawn da ai hpe mung gadai n chye ai lam shiga na chye lu ai. N dai zawn mare masha ni hpe mara kata rim zingri ai lam gaw July (1) ya shani hta byin ai Yi Hku mare na majan hta myen hpyen du kaba langai hkala hkrum ai majaw re lam hte, dai hpyen du gaw jit bawng majaw kaw pala hkra nna ya ten Muse tsi rung kaw shim ai hku tsi tsi hkam la nga ai lam shiga na chye lu ai.


text:
Kachin National Alliance Party for Democracy (KNAPD) Jinghpaw Wunpawng Myu sha Demokresi Ginrun Pati
Simsa lam ngu ai gaw hpyen masa hpe tsun mayu ai rai nga ai. Saboi ntsa e, mung masa dung jahta na lam gaw mung masa ning gam rai nga ai. Mung masa hpe n-gun shaja ya ai gaw hpyen laknak, hpyen hpaji, hpyen n-gun rai nga ai ngu tim nshut nga mali ai. Myen mung dan gaw 1960 ning hpang kaw nna hpyen gumshem lai masa hte up hkang wa ai mung dan langai rai nga ai. Hpyen gum shem kata hta Panglong ga sadi ni, amyu sha baw sang ni a ahkaw ahkang ni hten run agrawp mat wa na npawt de woi ganawng mat wa ai gaw daini du hkra rai nga mali ai.
1960 ning jan kaw nna 2008 ning du hkra hpa baw byin lai mat sai ngu ai Myen mung labau hpe grai wa azin ayang tsun na lam n-nga ai, rai taw, langai mi mau na lam hpe ndai laika hta tsun madi madun mayu ai lam gaw anhte mung hpawm Myen mung dan ngu ai kaw jawm pra jawm nga ai myu sha baw sang rai nga ai Sam, Kayin, Hkang, Mon, Rahkaing, Karenni, Jinghpaw hte kaga myu sha baw sang ni rawt malan galaw ai hta hpyen man langai sha rai nga ai “Myen” ngu ai hpe jawm ning hkap gasat nna myu sha rap ra lam hpe majan shang shajang ai hkrai rai nga ga ai law. Shaning hku hti dat ga nga yang nloi la ai shaning ni ram ram na mat wa nna tsa ban “21” de du hkra gasat majan shang nga ga ai. “Ga san” gaw hpa majaw dai ram law ai myu baw sang ni “Myen” ngu ai wa hpe ndang gasat ga ta? Hpa majaw mung masa rap ra tara hpe dai ni du hkra hpyi ra ga ta? Hpa majaw “Myen” kaw rap ra tara lam, mung masa ahkaw ahkang hpyi ra nga ga ta? Dai ni du hkra hpa majaw anhte gaw dip sha hkrum ai myu kaji ni ngu naw tsun nga ra ga ta?
Ya yang, sim sa lam hte mung masa bawng ban na lam ngu ai, ga baw hte ninggam langai mi hta bai jahta bawng ban nga ai aten ladaw langai rai nga ai. Simsa lam ngu ai gaw lai wa sai padang hkrun lam majan masing “3” ning hpring hta anhte a tsawra hkungga dik ai du daju jum a mung ga hta “if you want peace prepare for war” ngu ai ga a lachyum gaw simsa lam a mahtai langai hpe htawng madun ai lam rai nga ai. Ndai mungga hpe myit yu dat ai shaloi mung kan madang dep ai mung dan ni a mung masa mang hkang amyu myu lam hpe hpareng yu ga ai mung masa ning hkring ni shaga ai ga law law hta mung, ndai zawn re masa kum la ni hpe ka madun da ai laili laika hpe hti dinglik yu ai shaloi, mung masa hta ndai zawn tsun shaga ra ai lam gaw teng ai lam yan langai re ngu tsun tim nshut nga ai. Madang dep ai lak nak, hpyen hpaji kung kyang ai hpyen n-gun ni, n-shajin tawn ai sha mung masa ga shaga hkawm tim gadai wa mung shingdu gayin yu na nrai nga ai gaw ga lahtum nshut rai nga mali ai law.
Nkau mi, daini na mung kan madang dep ai hpaji loili chye dum ai ni gaw, hpyen majan hte mung masa mahtai tam ai lam hpe prat nrai sai ngu nna mung chye tsun ma ai. Rai tim Nbung dap, Hka dap, Hkarang dap yawng hta n-gun ja taw nga sai Myen hpyen dap hpe ri nhti hpai nna mung masa rap ra ai lam bawng ban ga nga yang gaw “plastic carrot” sha rai na re. Myen ni gaw, ya mung jahta bawng ban na masing hpe ladat amyu myu hku htu ganawng taw nga ma ai. Sadi ra ai lam langai gaw anhte a pan dung ndu shi yang mung masa lam, hpyen masa lam dam wam mat nna mahtai npru ai mung masa lam de yawng mat wa na hpe sadi nga ra nga ai.
Simsa lam bawng ban ai lamang hte mung masa jahta bawng ban na ninggam hpe n-galaw nmai re ai masa kata hta bawng ban mahtai tam hpang wa ai masa gaw, lahkawng maga na mung masa “Zaw Si” hpe hpaw malang dat nna shada da lapran e shim tawn ra ai lam ni hpe, naw tawn da lu na masa hte seng ai madin hkumba ni, gau ngwi ngwi amya shawaw wa sai majaw dai madin hkumba ni krawk male hkrang wa nna tai hpyen ni a maw lanyet hpe, mung masa kumla hku nna, grai wa shingdang tawn nlu ai masa kaw du wa yang tinang maga de naw ngam tawn ging ai, naw hkyen tawn ra ai “Zaw Si” hpe makoi da ra na rai nga mali ai.
Dai majaw simsa lam jahta bawng ban ai hta, tinang maga de ganing zawn re lam hpe hkrat sum wa chye shangun ai (shr) ninggam lama ma kaw shut wa yang shingdu de hpa masing ni naw ngam tawn ra ai ngu ai hpe mahkyen kaba langai zawn sung sung li li myit mang ra na rai nga ga ai. Dai ngam tawn ai masing ni hpe tinang kara hku matut jai lang akyu jashawn na ngu ai lam hpe mung zai ladat jaw jaw hte masing jahkrat ra na rai nga ga ai.
· Sadi ga, hkyen mung hkyen nga ding yang rai ga
· Myit nau hkum tin, hkyaw masawp shagu hkum kabu
· Maw lanyet kata lup mat na maja ga
· Tsaw dik ai mung masa ning gam hpe ten galu masing ladat jaw hkra hkrang shaw ga
· Mung masa “Zaw Si” ma hkra hpe hpaw malang dan kau ra na hpe sadi, maja, sawn dinglik nna she gaw gap ga.
By KNAPD


text:
1). Munghpawm myen mungdan gyi ayai mat nmai ai lam: Munghpawm mungdan gyi ayai mat wa hkra galaw taw nga ai gaw shan hte myen hpyen asuya ni madaw nrai ni? Munghpawm mungdan ngu ai hpe, shanhte hte myen ni hte maren arang bang nna jawm gaw de da ai amyu Jinghpaw Wunpawng ni hpe gaw nyet kau nna, shanhte ra ai hku kam mara uphkang sha taw nga ma ai nrai ni?
Munghpawm a spirit ngu ai maren mara akyu hkam la lu ra lam, tinang myu sha ni a kam maka hpe ti nang myu sha ni sha gyin shachyaw la ra na ngu ai ru di ahkaw ahkang ma hkra hpe nyet kau, nhtan shai ai hku galaw, jahten shabyak lam galaw taw nga ai gaw kadai ni madaw rai kun?
Jinghpaw Wunpawng ni myen amyu ni hte shang lawt arau la mat wa ai hpang kaw nna shanhte hpe dik hkra myit machyi hpa, tsep kawp kam hpa nmai mat sai lam sakse ni hpe 2011, June shata e shanhte maga na htim gasat taw nga ai majan ni gaw myi chyaw sakse rai sai. Majan mabyin ni gaw Jinghpaw Wunpawng myu sha ni ladaw hta galoi nhkrum yu ai sawng dik ai majan tsin yam rai nga ai.
Munghpawm myit, jinghku myit kachyi mung nnga masai, shing gyim nau na myit mung kata, masha arawn alai nlang matse labye re du sat lai ladat hte gasat shamyit taw nga ai lam ni gaw tsep kawp arau nga nmai sai sakse ni rai sai. N’tara ai dai zawn dang sha ai lam hpe gara amyu masha rai tim hkam sharang lu na nre.
Dai zawn galaw ai lam ni gaw munghpawm hpe daw ayai mat hkra jahten shabyak galaw ai lam rai nga ai. Shanhte galaw ai zawn anhte myu sha ni galaw nga ga ai kun? N’tara ai lam, njaw ai lam hte, nteng man ai lam ni galaw ai Hparishe ni, tara agyi ni hpe Madu Yesu gaw ningdang/ding lun nga lam hte, nbung ai kandang hkum jawm hpai mu nga nna Karai a mungga chyum laika hta mu lu na ga ai.
Bai nna Awng San Kaw mung Pang Lung Spirit ngu ai gaw munghpawm kaw nna di garan mat ai lam nre ai, myit hkrum ra ai lam ni re nga nna hkam la nga lu ai. Myen hte kaga amyu bawng sang yawng gaw mung masa lam hta mi rai rai, sut masa lam hta mi rai rai, hpaji lam hta mi rai rai, hkamja lam hta mi rai rai makam masham lam hta mi rai rai maren mara re ai akyu hkam sha lu ai, tara rap ra ai hku nna uphkang ai lam ni she Panglung Spirit re ngu tsun mai na nrai i?
2). Amyu bawsang yawng myit hkrum ra na lam: Myen nre ai kaga amyu bawsang ni yawng gaw amyu langai hte langai a mungdaw ni hta shang madu up sha ya ai lam nnga ai, shada gasat hkat ai lam n’galaw ai hta n’ga jet ai mung hpawm bai byin wa na matu jawm gaw gap shakut taw nga ai re.
Myit n’hkrum ai lam nga ai gaw shanhte myen amyu masha ni rai na nhten! Hpa majaw ngu yang shanhte amyu bung ai shada mung masa lam yen hta ningmu/ makam, pandung nrum ai majaw shada adawt hkat, uhpung law daw bra rai nga ai hta n’ga kaga amyu baw sang ni a ntsa e tawn da ai mung masa policy ni mung nrum jawng re mang hkang ni nga ai hpe mu lu na ga ai.
3). Daru magam ahkang aya ngang grin nga na lam ngu ai hta; Ndai lam hpe Laika ka ai wa a mu jut gaw munghpawm mungdan hpe lu madu up sha lu nga ai myen asuya gaw prat tup mung hpawm a tsaw dik ai daru magam (power) tsaw dik htum shara ni hta jum madu da nga lu na, kam ai hku galaw lu na ngu ai masa re ngu mu lu ai. Hpa majaw ngu yang akyu rawng ai mundan a shadip jahprang up hkang tara (rule of law) ngang grin ra ai ngu tsep kawp ntsun da nga ma ai.
Jet ai democracy mungdan ni hta up hkang magam gun masha yawng gaw mung masha ni hte jawm gaw de tawn ai mungdan a up hkang tara (state constitution law) hpe manu shadan let hkan shatup up hkang ai lam nga nga ai. Mungdan a up hkang rip kawp tara (state constitution law) gaw mungdan a tsaw dik htum ai daru magam rai nna, de ntsa hta Karai Kasang sha nga ra ai. Maga mi hku nna tsun ga nga yang democracy ngu ai gaw rule of law nga ra ai lam re. Ntara ai joi si hpe Karai Kasang matsat nga ai lam, rip kawp tara a ntsa kadai ma nnga lu ai (no one is above of the law) nga nna Karai mung ga chyum lai ka hta mung rawng nga ai.
Mung hpawm myen mung ngu hpe jawm gaw de dat ai kawn ya dai ni du hkra amyu Jinghpaw ni (mung masha) hte kaga amyu bawsang ni gaw mungdan a up hkang hkrang rip kawp tara ni hpe gaw de ai lam hta shang lawm lu ai lam nnga yu nga ai. Tinang a mungdaw hta tinang myu sha ni ra sharawng ai hku, htap htuk manu na hku nna mungdaw a up hkang rip kawp tara (state constitution) hpe pi nmai galaw la nga ga ai nrai ni?
Ga dim; Nkau mi ya ten democracy lu sai ngu nna kabu ai ni nga n’hten!, ASSK amat tai wa lu sai majaw kabu ai ni mung nga na re. Ndai democracy gaw myen amyu bawsang ni matu sha re, anhte amyu Jinghpaw ni matu kabu hpa lam hpa nan nmu lu shi nga ai. Hpanda madu Karai Kasang anhte amyu Jinghpaw ni hpe hpan shalat dat ai hte ap jaw tawn da ai SHANGLAWT ai myu masha ahkaw ahkang, Shanglawt Ai Hku Nga Pra Lu Ai Mungdan hpe bai madu la lu ai shaloi she kabu aw law na lam nga na re law.
Zau Hkum
April 9,2012


text:
LOIJE-SINLUM LAPRAN KAW MYEN HPYEN MAWDAW KAPAW KAU
Labels: Jinghpaw Mung Shiga
5 comments:
- Anonymous said...
-
HKUNG GA TSAW RA AI MYU TSAW SHARE NING HKRING ni hpe shagrau chyeju dum dat ai law .Ya na zawn atsai a wai anut ai ladat matut lang ra ai. AN HPU ANNAU W.P. SHA ni gaw masha nlaw ga ai majaw LAPU zawn zai rawng nna lareng kaw hkrak hkrak di achek chye ra ai,TINANG MASHA nhkrat sum na hku koi yen chye ga lu yaw,MYUTSAW BRANG ni e. W.P. WADI.
- August 10, 2012 at 1:25 AM
- Anonymous said...
-
K.K garum ai ngu dai nan rai nga ai.
- August 10, 2012 at 8:54 AM
- Anonymous said...
-
Grai arawng la nngai, matut na shakut ga.
- August 10, 2012 at 10:27 AM
- Anonymous said...
-
K.K nanhte hpe padang jaw ai lam rai sai. Ndai gaw K.K ra sharawng ai lam mung rai nga ai. k.K gaw galoi mung majan sum ai wa n rai padang dip ai wa re. Matut na shakut ga. K.K nanhte hte rau rai nga ai law.
- August 10, 2012 at 6:10 PM
- Myu Sai said...
-
Ara di law! Katut sha mu Myen sa wa ni, num ma roi rip ai "madein tat mataw" ni katut sha ging ai ni re. Mung shawa a rai mya la ai "Damya Tat Mataw" ni, mara kata hpe zingri, gap sat re ai Satan a kashu kasha "Satan Tat Mataw" ni, "Mungkan Hta N Hkru N Shawp Dik Ai Hpyen Dap Ni" Myen rai tim Myen mung shawa kadai mung n ra n ju ai ni, dai zawn sum agrawp ai kaja dik sai.
Hpa majaw nga yang, shanhte hpe dai zawn n ninghkap shingdang jang shanhte anhte Wunpawng Amyu, Karai A Kashu Kasha Amyu hpe shamyit na ni rai nga ma ai. Halleluyahh! Praise the Lord!!! Karai Yehowa gaw n hkru n shawp ai hpe shamyit ai Karai re. Satan a kawng, n tengman ai dip up, amyu shamyit ai lailen lang ai Myen hpyen dap hpe aru nawng baw kau na nhtoi du na ra ai law.
- August 11, 2012 at 12:15 AM


text:
Bai nna 2011 Jun 9 ya shani mara kata, mara mat hpang dat ai majan, majan hta annau ni hpe amyu shamyit amyu shamat masing hte nan sat nat zingri ai. Ndai mabyin hte ndai lam ni a n'tsa e a'tsawm sung sung sawn maram yu nna dinglik yu yang Myen Asuya hte Wunpawng Mungdan Shanglawt Asuya KIO/KIA hkrum zup bawng ban ai a mahtai gaw Shawa Num hte SUMTSAW GAMUNG JAHTA AI HPA sha re. Hpa majaw nga yang, Shawa Num ngu ai ni gaw masha La wa a sumbu kaw rawng ai Gumhpraw hpe sha tsaw ra ai. Dai Gumhpraw hpe gun tawn da ai wa (gumhpraw madu) hpe gaw n'tsaw ra ai.
Dai hte maren Myen Asuya ni gaw Annau ni a lamuga (Annau ni a Mungdan) hpe sha tsaw ra nna, lamuga madu, mungdan madu rai nga Annau ni hpe gaw tsep kawp n'tsaw ra ai re lam hpe a'san pra pra nan mu lu sai hku re. Myen Asuya ni nan Annau ni a n'tsa e tsaw ra myit nan n'rawng ai re majaw gade lang she hkrum zup jahta bawngban tim n'mai awngdang ai hta n'ga, tengman ai mahtai mung nmai lu ai hku re. Shawa Num ngu ai ni gaw gara amyu raitim-
(1) Sadi n'dung ai.
(2) Sadi run chye ai.
(3) Masu ai tsaw ra myit (han sawng achit) grai chye madun ai.
Sadi n'dung, Sadi run ai hte seng nna mung annau ni dik hkra hkam sha jin sai gaw e. Bai nna myen asuya a tsaw ra myit a majaw mara kata mung shawa kaji kaba gumgai dingla ni sat nat, zingri zingrat hkrum ai a majaw hkrap myiprwi hte hkam sha nga ga ai re.
Dai majaw lai wa sai 2011-11-29, 2012-01-18-19, 2012-03-8-9-10 hta masum lang miwa hkran kaw hkrum jahta sai raitim hpa mahtai n'lu ai hta n'ga, majan pyi grau sawng wa ai. Ndai gaw myen asuya a masu ai tsaw ra myit re. Tsaw ra myit n'lawm yang gaw hpa baw lam hta rai tim gaman sha rai nga ai. Tsaw ra myit majing gaw Madu Yesu chyu sha jaw ya lu nga ai. Dai majaw tsaw ra ai Chyurum Wunpawng Sha ni yawng, hkum tingdek hpe tsun mayu ai. Nang ngai, myen asuya a tsaw ra myit hpe kamhpa let la dingda nga na kun? Ngai hku nna gaw gap di la jang she tara shang saboi n'tsa de du wa na re ngu kam ai.
Sau Nan Du
Gang Dau Yang (Sweden)


text:
Shaning galu anhte ra awng sharawng ai Madu Mungdan Mungdaw madu up hkang lu na hpe hpyi ai gasat ai gade ning na wa saga ta? Anhte ra awng sharawng ai hpe asan chye saga ai mi, hpa rai myen hte naw bawngban chyai nga na rai ta? Alang lang masu sha ai, alang lang sadi hpyen ai hpe shari mu hkrum sha wa saga ai. Tsaw ra ai myu tsaw mung tsaw ai ningbaw ningla ni e jaw ai zawn zawn rai nna, tai hpyen wa hpe n'gun jaw ai, ma ginsup chyai ai zawn byin nga ai. Ningbaw ningla langai mi a dawdan ai ga gaw mung chying sha law law a lu lawm ai manu dan dik ai asak hkrung lam hte seng ai re. Dai hta n'ga madu lamu ga hta nga pra ai hkrung mahkrung tu matu yawng hte seng ai. Tinang prat hta tinang dawdan ginlut ai a majaw yawng mai hten run chye ai hte galai shai chye wa ai re. Mung shawa law law a nsen gaw hpa pru nga ai kun? Gara de yawng nga ai kun?
Myit yu yang nshut na re.
1-Dai ni myen gaw hpyen masa nshai ai.
a-Anhte lamu ga hta htu tawn jung tawn ai hpyen dap grai n'dawm ai.
b-Hpyen yen tsin yam ni a matu masing masa jahkrat nna galaw sa wa ai lam n nga ai.
2-Panglung ga sadi.
a-Panglung ga sadi hpe ahkyak n.tawn sai.
b-Munghpawm masa n'nga sai. Shagan 14 nkap sai. Dai ni na dawnghkawn gaw shagan 1 sha kap sai. Munghpawm n'nga sai lachyum re.
3-2008 gaw da ai tara.
a-Dai ni myen ni ra lata galaw nna chyawm hpawng de nga ai rapdaw gaw 2008 tara kata kaw daw dan shagrin da ai rapdaw re.
b-2008 gawda ai tara galai lu na lam n'nga ai. Ra lata hta anhte shang lawm lam n'nga ai.
4-Mung masa bawngban ai.
a-Mung masa bawngban ai hta mung shaning galu anhte hpa baw ra ai hpe alang lang hpyi ai hte dai ni du ninghkap gasat nga ai gaw sakse re.
b-Simsa ga baw dat nna bawsang ni hpe shazim tawn ai masa sha re.
c-Ten garawt ai masa hte n'gun ban la nna myit makru shadaw ya ai masa re.
d-kalang tsun tawn hpyi tawn sai majaw alang lang bawngban nra sai, mahtai jaw na lam sha ang sai.
5-Hpyen masa.
a-2008 a gawda ai tara hta hpyen dap (1) sha nga na.
b-Rapdaw hte Gum San Magam madung nre. Hpyen dap hpe n'lai lu ai..
c-Myen mung hta daru magam arawng aya (2) jum tek ai masa re.
d-Simsa lam bawngban nga ai myen a dat kasa ni gaw sumla hkrang sha re. Hpyen masa shai ai lam n'nga yang gaw hpa bawngban nra sai ngu mu ai.
Anhte hpa hpyi nga ai, hpa ra ai hpe mung myen chye chyalu re majaw sari sadang nga nga hte mahtai hpe la madat yu nna matut sa wa na anau ni a mung masa hpyen masa hpe dawdan galaw sa wa yang kaja na re. Myen tsun shagu hkan galaw nga ai mung myen a npu taw ai hte bung ai zawn, myen gaw shanhte ra ai madang de ndu dingsa ten garawt nna maw lanyet shachyai nga na sha re. Munghpawm masa n'shapraw sai hta annau ni hpa rai myi man kaji hkam nna naw sa pawng na rai ta? Langai sha ngam tim matut gasat sha mai sai ngu mu ai.
San seng tsawm htap ai mara kata ai n'sam hte ma kaji ni nang hpe mau let yu nga ai, hpu shawng hpuba ni e.
Naw dating gasat ga.
Baren Numraw